

Východoslovenská vodárenská spoločnosť, a.s., Komenského 50, 042 48 Košice
Návrh zmluvy o dielo

Formulár zmluvy o dielo č.: [●] 
uzatvorená podľa § 536 a nasl. zákona č. 513/1991 Zb. Obchodný zákonník 
v znení neskorších predpisov
(ďalej len „zmluva“)

Zmluvné strany

1. Zhotoviteľ:				[●]
Sídlo:				[●]
Právna forma:			[●]
IČO:				[●]
IČ DPH:				[●]
DIČ:				[●]
Zapísaná v:		 		[●]
Zastúpená:				[●]
IBAN:				[●]
Telefón:				[●]
E-mail:				[●]
(ďalej len „zhotoviteľ“)
a

2. 	Objednávateľ:			Východoslovenská vodárenská spoločnosť, a.s.
Sídlo:				Komenského 50, 042 48 Košice
Právna forma:			akciová spoločnosť
IČO:				36 570 460
IČ DPH:				SK2020063518
DIČ:				2020063518
Zapísaná v:				OR Mestského súdu Košice I, Oddiel: Sa, Vložka č.: 1243/V
Zastúpená:				Ing. Stanislav Prcúch, predseda predstavenstva
					Ing. Jana Bernátová, člen predstavenstva
Telefón:				[●]
Email: [●]
(ďalej len „objednávateľ“ alebo „VVS, a.s.“)
(objednávateľ a zhotoviteľ ďalej spolu ako „zmluvné strany“) 
Preambula
Táto zmluva je uzatvorená zmluvnými stranami ako výsledok verejného obstarávania na uskutočnenie stavebných prác podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“) na predmet zákazky „Dobšiná – rekonštrukcia vodovodu“ zverejnenej vo Vestníku verejného obstarávania číslo [●] zo dňa [●] pod značkou [●] a v Úradnom vestníku EÚ pod značkou [●], zo dňa [●] realizovanou ako nadlimitná zákazka (ďalej len „verejné obstarávanie“). Objednávateľ a zhotoviteľ uzatvárajú túto zmluvu v súlade s ustanoveniami Zákona o verejnom obstarávaní a Príručkou k procesu a kontrole verejného obstarávania / obstarávania, ver. 2 pre programové obdobie 2021 – 2027 (ďalej len „Príručka“). 
Objednávateľ financuje predmet zákazky z vlastných zdrojov a z prostriedkov nenávratného finančného príspevku v rámci Programu Slovensko - SK - EFRR/KF/FST/ESF+, kód výzvy: PSK-MZP-020-2024-ITI-EFRR – Obnova verejných vodovodov v obciach nad 2000 obyvateľov, ktorej poskytovateľom je Ministerstvo investícií, regionálneho rozvoja a informatizácie Slovenskej republiky v zastúpení sprostredkovateľským orgánom: Ministerstvo životného prostredia Slovenskej republiky (ďalej len „poskytovateľ”) na základe Zmluvy o poskytnutí NFP č. MZP-PSK-401202G005 zo dňa 10. 06. 2026 (ďalej len „zmluva o poskytnutí nenávratného finančného príspevku“). 
Predmet zmluvy
[bookmark: _Ref206572429]Predmetom tejto zmluvy je záväzok zhotoviteľa zhotoviť dielo „Dobšiná – rekonštrukcia vodovodu“ (ďalej len „dielo“ alebo „predmet zmluvy“), a to v súlade s  Oceneným výkazom výmer (Rozpočet), ktorý tvorí Prílohu č. 1 tejto zmluvy, Dokumentáciou stavby, ktorá tvorí Prílohu č. 2 tejto zmluvy, povolením na uskutočnenie vodnej stavby (diela) č. OU-RV-OSZP-2019/010876 zo dňa 13. 12. 2019, ktoré tvorí Prílohu č. 7 tejto zmluvy, ako aj v súlade s podmienkami podľa tejto zmluvy. Vykonaním diela sa rozumie zhotovenie a odovzdanie diela v požadovanom rozsahu a kvalite, v stanovenej lehote výstavby, a splnenie všetkých povinností podľa tejto zmluvy. Dielom je rekonštrukcia verejného vodovodu vedeného v intraviláne mesta Dobšiná, konkrétne na uliciach Hronská, Turecká, Partizánska, Záhradná a Zimná a v súvisiacich častiach rozvodnej siete a priľahlých chodníkoch, najmä výmena hlavného potrubia, hydrantov a vodovodných prípojok; napojenie na jestvujúce vetvy; zemné práce vrátane zabezpečenia výkopov; vytýčenie a koordinácia inžinierskych sietí; dočasné dopravné značenie; tlakové a tesnostné skúšky, preplach a dezinfekcia; geodetické zameranie skutočného vyhotovenia a obnova dotknutých povrchov.
Po ukončení montážnych a stavebných prác sa vykonajú preberacie skúšky diela. Zhotoviteľ je povinný bezodkladne odstrániť vady a nedorobky zistené pri preberacích skúškach.
2.3. Nasledovné dokumenty tvoria neoddeliteľnú súčasť tejto zmluvy:
Príloha č. 1a: Návrh na plnenie kritérií
Príloha č. 1b: Ocenený výkaz výmer (Rozpočet), príp. Výkaz výmer
(Príloha č. 1a: Návrh na plnenie kritérií a Príloha č. 1b: Ocenený výkaz výmer (Rozpočet) ďalej len „Príloha č. 1”)
Príloha č. 2: Dokumentácia stavby (ďalej len „Dokumentácia stavby“) doplnená o prípadné vysvetlenia / zmeny súťažných podkladov poskytnuté v rámci procesu verejného obstarávania
Príloha č. 3: Zoznam kľúčových odborníkov
Príloha č. 4: Zoznam subdodávateľov
Príloha č. 5: Minimálny rozsah podkladov, ktoré je zhotoviteľ povinný odovzdať objednávateľovi pri odovzdaní a prevzatí diela
Príloha č. 6: Dohoda o vytvorení podmienok bezpečnosti a ochrany zdravia pri práci na spoločnom pracovisku
Príloha č. 7: Povolenie Okresného úradu Rožňava, odbor starostlivosti o životné prostredie, na uskutočnenie vodnej stavby (diela) č. OU-RV-OSZP-2019/010876 zo dňa 13. 12. 2019, právoplatné dňa 31. 01. 2020.
2.4. Zhotoviteľ vyhlasuje, že je oprávnený a odborne spôsobilý zhotoviť dielo za dodržania podmienok dohodnutých v tejto zmluve a dielo bude zhotovené v požadovanom rozsahu, kvalite a bude spĺňať všetky predpísané akostné technické ukazovatele. Zhotoviteľ sa zaväzuje zhotoviť pre objednávateľa dielo na svoje náklady a svoje nebezpečenstvo a riadne a včas zhotovené dielo odovzdať objednávateľovi. 
2.5. Pri vykonávaní diela je zhotoviteľ povinný využiť kľúčových odborníkov uvedených v Prílohe č. 3 a subdodávateľov uvedených v Prílohe č. 4. 
Súčasťou záväzku zhotoviteľa vykonať dielo je aj záväzok najneskôr pri odovzdaní a prevzatí diela podľa článku X tejto zmluvy odovzdať objednávateľovi všetky doklady k použitým výrobkom a materiálom, najmä certifikáty, vyhlásenia o zhode, atesty, protokoly o skúškach, záručné listy a ďalšie doklady vyžadované právnymi predpismi, záväznými rozhodnutiami alebo potrebné na kolaudáciu a riadne užívanie diela, najmä doklady podľa bodu 10.3 tejto zmluvy.
2.6. Objednávateľ poskytne zhotoviteľovi dokumenty a podklady potrebné na riadne vykonanie diela. Vlastníkom objednávateľom odovzdaných podkladov zhotoviteľovi ostáva objednávateľ. Zhotoviteľ je oprávnený ich použiť len za účelom zhotovenia diela a je povinný ich objednávateľovi vrátiť najneskôr pri odovzdaní a prevzatí diela alebo po zániku záväzku dielo zhotoviť, ak zanikne inak ako splnením.
2.7. Objednávateľ sa zaväzuje dielo riadne a včas zhotovené v súlade s touto zmluvou prevziať a zaplatiť za dielo dohodnutú cenu podľa platobných podmienok dohodnutých v tejto zmluve. Bod 7.9 tejto zmluvy tým nie je dotknutý. 
2.8. Zhotoviteľ poskytne objednávateľovi všetku potrebnú súčinnosť a podklady na účely povolenia užívania stavby príslušnému stavebnému úradu podľa druhu a režimu konania určeného pre dielo. 
2.9. Zhotoviteľ vyhlasuje, že sa oboznámil s Dokumentáciou stavby, technickou špecifikáciou a ostatnými podkladmi týkajúcimi sa diela, ďalej že má všetky potrebné informácie a že tieto sú postačujúce pre vykonanie diela v rozsahu tejto zmluvy. Objednávateľ odovzdá zhotoviteľovi po podpise tejto zmluvy Dokumentáciu stavby v dvoch (2) vyhotoveniach v tlačenej forme a v jednom (1) vyhotovení na CD alebo USB nosiči.
2.10. Na výkon činností stavebného dozoru v mene objednávateľa pri realizácii predmetu diela, v zmysle príslušných ustanovení zákona č. 50/1976 Zb. o územnom plánovaní a stavebnom poriadku (stavebný zákon) (ďalej len „Stavebný zákon“) a zákona č. 138/1992 Zb. o autorizovaných architektoch a autorizovaných stavebných inžinieroch, vymenuje objednávateľ stavebný dozor. Pred začatím prác objednávateľ zašle písomnú informáciu zhotoviteľovi o stavebnom dozore. Stavebný dozor bude oprávnený odsúhlasovať súpisy prác zhotoviteľa a vydávať záväzné pokyny v mene objednávateľa (ďalej len „pokyny“), ktoré môžu byť potrebné pre realizáciu diela a/alebo pre odstránenie akýchkoľvek vád. Zhotoviteľ je povinný dodržiavať pokyny a rozhodnutia stavebného dozoru počas celej doby trvania tejto zmluvy. 
Miesto zhotovenia diela
3.1. [bookmark: _Ref206840562]Miestom plnenia je mesto Dobšiná, ulice Hronská, Záhradná  súvisiace časti rozvodnej siete, okres Rožňava (ďalej len „miesto zhotovenia“ alebo „stavenisko“). Stavenisko je špecifikované v Prílohe č. 2 tejto zmluvy. Umiestnenie existujúcich objektov a inžinierskych sietí na stavenisku a podmienky ich ochrany sa posudzujú podľa Dokumentácie stavby, povolenia na uskutočnenie vodnej stavby tvoriaceho Prílohu č. 7 tejto zmluvy a vyjadrení správcov dotknutých sietí, na ktoré toto povolenie odkazuje. Zhotoviteľ je povinný pred začatím dotknutých prác zabezpečiť vytýčenie týchto sietí a dodržiavať podmienky ich ochrany.
3.2. Objednávateľ je povinný pripraviť miesto zhotovenia na realizáciu diela, najmä zabezpečiť prístup zhotoviteľa na miesto zhotovenia, odstrániť prekážky, ktoré by bránili riadnemu zhotoveniu diela a odovzdať zhotoviteľovi miesto zhotovenia. O odovzdaní miesta zhotovenia (staveniska) je objednávateľ povinný vyhotoviť osobitný zápis, ktorý bude obsahovať najmä opis stavu staveniska a prípadné obmedzenia a prekážky, ktoré môžu mať vplyv na vykonávanie diela. 
3.3. Zhotoviteľ podpísaním zápisu o odovzdaní a prevzatí miesta zhotovenia (ďalej len „prevzatie miesta zhotovenia” alebo „prevzatie staveniska”) potvrdí pripravenosť staveniska na realizáciu diela v rozsahu potrebnom na riadne a včasné zhotovenie diela.
3.4. Zhotoviteľ je povinný zabezpečiť aby nepovolané osoby nemali prístup na stavenisko. Vstup na stavenisko je povolený len zamestnancom, kľúčovým odborníkom a subdodávateľom zhotoviteľa, poverenému personálu objednávateľa, stavebnému dozoru a ďalším osobám, ktorých prítomnosť bola písomne oznámená zhotoviteľovi a schválená objednávateľom. 
3.5. Zhotoviteľ je povinný zabezpečiť viditeľné označenie staveniska v zmysle požiadaviek Stavebného zákona a súvisiacich predpisov. Zhotoviteľ je povinný stavenisko strážiť, oplotiť alebo inak ho vhodne zabezpečiť, tak, aby sa predchádzalo škodám na zdraví, majetku a životnom prostredí. Výkopy, ryhy a prípadné stavebné jamy musia byť zabezpečené pažením proti zosunutiu stien ryhy a padaniu kameňov. Zariadenie staveniska nesmie byť umiestnené na iných ako vysporiadaných pozemkoch, s ktorými nemá objednávateľ zmluvný vzťah, prípadne na pozemkoch tretích strán tak, aby nedošlo k ujme a poškodeniu práv a povinností týchto osôb. V prípade potreby prechodu cez cudzie pozemky je zhotoviteľ povinný zabezpečiť si písomný súhlas vlastníka týchto pozemkov.
3.6. Zhotoviteľ je zodpovedný za primeranosť, stabilitu a bezpečnosť všetkých úkonov na stavenisku, všetkých stavebných postupov a za celé dielo. Zhotoviteľ je povinný, kedykoľvek ho o to stavebný dozor požiada, predložiť podrobnosti o opatreniach a postupoch, ktoré navrhuje použiť za účelom vyhotovenia diela. Žiadna podstatná zmena týchto opatrení a postupov nesmie byť vykonaná bez predchádzajúceho oznámenia stavebnému dozoru. Zhotoviteľ je povinný pri výkone diela rešpektovať a chrániť existujúce inžinierske siete, potrubia, káble, zariadenia a iné stavby nachádzajúce sa na alebo v blízkosti staveniska.
3.7. [bookmark: _Ref158929081]Podpisom tejto zmluvy zhotoviteľ potvrdzuje, že navštívil stavenisko pred podpisom zmluvy a že je oboznámený so: 
a) stavom staveniska a jeho okolia, vrátane umiestnenia všetkých existujúcich sietí a ich napojení, s prístupovými cestami a podmienkami pod jeho povrchom;
b) stav staveniska je vyhovujúci a vhodný na účel vykonania diela podľa tejto zmluvy
a v dôsledku toho zhotoviteľ potvrdzuje, že je oboznámený s akýmikoľvek potenciálnymi rizikami, ktoré môžu mať negatívny vplyv na uskutočnenie diela. 
3.8. Zhotoviteľ sa na stavenisku zaväzuje dodržiavať všetky právne záväzné bezpečnostné, hygienické, protipožiarne, environmentálne a technické predpisy, vrátane používania akýchkoľvek potrebných výstražných značiek, dočasného oplotenia a náležitého osvetlenia staveniska. 
3.9. Všetky práce na stavenisku je zhotoviteľ povinný realizovať spôsobom, aby nedošlo k ohrozeniu plynulej dodávky pitnej vody v dotknutej vetve verejného vodovodu a plynulosti cestnej premávky. 
3.10. [bookmark: _Ref141716670]Zhotoviteľ je do dvadsaťjeden (21) kalendárnych dní po prevzatí, najneskôr však v deň začatia realizácie stavebných prác na diele, povinný zabezpečiť, aby na stavenisku boli riadne inštalované podružné overené určené meradlá merajúce množstvo spotrebovaných foriem energie (t. j. elektrina a zemný plyn) a vody (t. j. dodávka pitnej vody verejným vodovodom, odvádzanie a čistenie odpadovej vody verejnou kanalizáciou) na stavenisku zhotoviteľom počas zhotovovania diela (ďalej len „merače“), ktoré spĺňajú podmienky overenia v zmysle platnej legislatívy a objednávateľovi predložiť doklad o zriadení meračov. 
3.11. Zhotoviteľ sa zaväzuje uhrádzať objednávateľovi čiastky za spotrebované formy energie a spotrebovanú vodu rovnajúce sa výške skutočných nákladov za dodávku jednotlivých foriem energie a vody, ktoré budú v tejto súvislosti účtované objednávateľovi dodávateľmi jednotlivých foriem energie a vody, a to podľa údajov nameraných meračmi. Množstvo zhotoviteľom odobratých foriem energie a vody bude stanovované na základe odpočtov meračov vykonávaných objednávateľom, a to vždy vo vzťahu k príslušnému obdobiu, za ktoré bude spotreba účtovaná podľa príslušných zmlúv o dodávke. Frekvencia odpočtov Meračov a zúčtovania je mesačná, prípadne aj kvartálna, podľa dohody zmluvných strán. V prípade, že v súvislosti s týmto bodom zmluvy bude uložená objednávateľovi akákoľvek zmluvná či verejnoprávna sankcia alebo vznikne povinnosť nahradiť škodu alebo vzniknú akékoľvek iné náklady, zhotoviteľ sa zaväzuje uhradiť takéto sankcie a náklady v plnom rozsahu. 
IV. Čas plnenia
4.1 [bookmark: _Ref206609780]Zhotoviteľ sa zaväzuje, že vykoná dielo v rozsahu podľa článku II. tejto zmluvy v lehote:
Začatie realizácie - termín prevzatia staveniska: 	do 10 dní od doručenia pokynu stavebného dozoru/objednávateľa
Vykonanie diela - lehota výstavby:		do 18 mesiacov od začatia realizácie diela (prevzatia staveniska)
4.2. V rámci lehoty výstavby podľa bodu 4.1 tejto zmluvy je zhotoviteľ povinný zabezpečiť:
a) dosiahnutie vyhovujúceho výsledku všetkých preberacích skúšok;
b) dodanie príslušným katastrálnym úradom overených geometrických plánov trvale osadených objektov po ukončení stavebných prác;
c) dodanie geometrických plánov celej trasy líniovej stavby pre potreby zriadenia vecného bremena.
4.3. Zhotoviteľ sa zaväzuje plniť túto zmluvu riadne a včas, postupovať pri vykonávaní diela s potrebnou odbornou starostlivosťou a v súlade so známymi záujmami objednávateľa.
4.4. [bookmark: _Ref206618402]Zhotoviteľ je povinný odovzdať stavebnému dozoru podrobný  harmonogram prác podľa jednotlivých stavebných objektov, a to vo forme tabuľky alebo Ganttovho diagramu, s kalendárnym dátumom začatia a kalendárnym dátumom ukončenia každej pracovnej činnosti (ďalej len „harmonogram prác”), a to najneskôr do desiatich (10) dní od prevzatia staveniska podľa bodu 4.1 tejto zmluvy. Objednávateľ do piatich (5) dní buď odsúhlasí odovzdaný harmonogram prác alebo voči nemu vznesie námietky. V prípade námietok je zhotoviteľ povinný  harmonogram prác upraviť podľa požiadaviek objednávateľa do piatich (5) dní od doručenia námietok a predložiť opätovne na schválenie objednávateľovi. 
4.5. Pokiaľ objednávateľovi vzniknú akékoľvek škody z dôvodu nedodržania odsúhlaseného harmonogramu prác, zhotoviteľ bude plne zodpovedný za vzniknuté škody vrátane finančného odškodnenia objednávateľa, náhrady škody v plnej výške, úhrady dodatočných nákladov a strát objednávateľa plynúce z nedodržania harmonogramu prác.
4.6. Zhotoviteľ je povinný bezodkladne, najneskôr však do piatich (5) pracovných dní odkedy sa dozvie, že skutočný postup prác na diele sa odchýli od schváleného harmonogramu prác alebo od doručenia písomnej výzvy objednávateľa a to podľa toho, ktorá skutočnosť nastane skôr, odovzdať revidovaný harmonogram prác obsahujúci všetky stavebné objekty a prevádzkové súbory diela stavebnému dozoru, v prípade, ak sa skutočný postup prác na diele odchýli od schváleného harmonogramu prác. 
4.7. Stavebný dozor sa vyjadrí k predloženému revidovanému harmonogram prác do piatich (5) pracovných dní od jeho doručenia, a v prípade ak nesúhlasí s revidovaným harmonogramom prác, tak zašle zhotoviteľovi odôvodnené pripomienky. Zhotoviteľ zapracuje tieto pripomienky do piatich (5) pracovných dní od ich obdržania a predloží upravenú verziu harmonogramu prác stavebnému dozoru na opätovné odsúhlasenie.
4.8. Zmluvné strany sa dohodli, že zhotoviteľ nie je v omeškaní po dobu, počas ktorej nemohol zhotovovať dielo z dôvodov na strane objednávateľa, pokiaľ túto skutočnosť objednávateľovi bezodkladne písomne oznámil. Zápis o prerušení vykonávania diela je súčasťou stavebného denníka. V tomto prípade má zhotoviteľ právo na predĺženie lehoty výstavby diela uvedenej v bode 4.1 tohto článku na základe rozhodnutia stavebného dozoru a následného písomného dodatku k zmluve o dielo, a to o čas počas ktorej nemohol vykonávať dielo z dôvodov na strane objednávateľa.
4.9. [bookmark: _Ref206669023]Zhotoviteľ je povinný prerušiť práce na diele na základe písomného pokynu objednávateľa a v prípade takto vyvolaného prerušenia na základe ďalšieho písomného pokynu objednávateľa vykonávanie diela opäť začať. Lehota výstavby sa v takomto prípade predlžuje o dobu, po ktorú zhotoviteľ podľa pokynu objednávateľa vykonávanie diela prerušil. Ak však dôvodom pokynu objednávateľa k prerušeniu prác na diele bolo porušenie povinností zhotoviteľa, lehota výstavby sa nepredlžuje. Počas prerušenia bude zhotoviteľ na svoje náklady chrániť, uchovávať a zabezpečovať dielo pred akýmkoľvek chátraním, stratou alebo poškodením. Zápis o prerušení vykonávania diela je súčasťou stavebného denníka.
4.10. [bookmark: _Ref206668991]Ak zhotoviteľ preruší práce na diele bez toho, aby ho k tomu objednávateľ vyzval, je zhotoviteľ povinný túto skutočnosť najneskôr do dvadsiatich štyroch (24) hodín písomne oznámiť objednávateľovi spolu s odôvodnením takéhoto prerušenia prác. Ak nie sú s ohľadom na odôvodnenie dojednané či stanovené iné práva a povinnosti zmluvných strán, je zhotoviteľ povinný vynaložiť všetko úsilie k tomu, aby boli dôvody, ktoré viedli k prerušeniu prác na diele odstránené. V správe o prerušení je zhotoviteľ povinný uviesť dôvody prerušenia, predpokladanú dĺžku prerušenia a prípadné požiadavky na objednávateľa, ktoré prispejú k najúčelnejšiemu opätovnému zhotovovaniu diela.
4.11. V prípade, ak zhotoviteľ vynakladá počas obdobia prerušenia prác na diele podľa bodu 4.9 alebo 4.10 tejto zmluvy akékoľvek výdavky, ktoré by inak boli oprávnené, tieto výdavky nebudú považované za oprávnené, pretože nevznikli počas realizácie diela, pokiaľ sa objednávateľ a zhotoviteľ nedohodnú inak.
4.12. Zmluvné strany sa dohodli, že počas lehoty výstavby budú uskutočňovať pravidelné pracovné stretnutia (kontrolné dni), ktoré sa budú konať minimálne raz mesačne a ktorých účelom bude postupné pripomienkovanie už spracovaných častí diela alebo vykonaných prác objednávateľom podľa tejto zmluvy, kontrola stavby diela a plnenia harmonogramu prác, prípadne stanovenia ďalších úloh podľa tejto zmluvy. Z kontrolných dní bude vyhotovený písomný záznam. Kontrolné dni bude zvolávať stavebný dozor, ktorý bude vyhotovovať aj zápis z týchto kontrolných dní.
4.13. Ak zhotoviteľ pripraví dielo na odovzdanie pred dohodnutým termínom, objednávateľ je oprávnený dielo prevziať aj v skoršom termíne.
V. Vlastnícke právo k dielu
5.1 Vlastníkom diela je objednávateľ. Zmluvné strany sa dohodli, že stavebný materiál, resp. realizované časti diela prechádzajú do vlastníctva objednávateľa ich zabudovaním. Nebezpečenstvo škody na zhotovovanom diele znáša zhotoviteľ, a to od odovzdania a prevzatia miesta vykonávania diela (staveniska) až do podpisu preberacieho protokolu zrealizovaného diela podľa tejto zmluvy oboma zmluvnými stranami, kedy prechádza zodpovednosť za dielo na objednávateľa. 
5.2 Zhotoviteľ zodpovedá v plnom rozsahu za škodu na majetku objednávateľa a tretích osôb, ktorú spôsobí v súvislosti s plnením predmetu tejto zmluvy. Zhotoviteľ je povinný nahradiť objednávateľovi a tretím osobám škodu, ktorú mu spôsobil svojím konaním vrátane nedbanlivosti, a to v jej skutočnom rozsahu. Nárok na náhradu škody nevylučuje právo objednávateľa uplatniť zmluvnú pokutu v súlade s podmienkami uvedenými v tejto zmluve.
5.3 Zhotoviteľ zodpovedá za škody spôsobené svojou činnosťou podľa ustanovení § 373 až 386 zákona č. 513/1991 Z. z. Obchodného zákonníka (ďalej len „Obchodný zákonník“) a ostatných súvisiacich právnych predpisov upravujúcich zodpovednosť zhotoviteľa za činnosti pri realizácii diela podľa tejto zmluvy. 
VI. Cena diela
6.1 [bookmark: _Ref206676521]Zmluvná cena za dielo je stanovená dohodou zmluvných strán a Prílohou č. 1, ktorá tvorí jej neoddeliteľnú súčasť, ako aj ustanoveniami zákona č. 18/1996 Z. z. o cenách v znení neskorších predpisov, vyhlášky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov, nasledovne: 
Cena bez DPH: [●] EUR (ďalej len „cena diela“)
6.2 Cena diela je konečná a úplná a zahŕňa všetky náklady zhotoviteľa nevyhnutné na úplné, riadne a včasné vykonanie diela. K cene diela bude pripočítaná DPH, ktorá bude účtovaná podľa platných zákonov a predpisov SR. 
6.3 Zhotoviteľ podpisom tejto zmluvy potvrdzuje, že je plne oboznámený s rozsahom a povahou predmetu diela a cena diela obsahuje všetky položky, ktoré sú potrebné na riadne zhotovenie diela, tak ako je dielo definované podľa tejto zmluvy. 
6.4 V cene diela sú zahrnuté všetky náklady na vykonanie diela, ktoré sú potrebné na úplnú realizáciu všetkých zmluvných povinností zhotoviteľa v zmysle tejto zmluvy. 
6.5 Cena diela je stanovená na základe Výkazu výmer (Príloha č. 1) na podklade Dokumentácie stavby (Príloha č. 2) s tým, že v jednotlivých položkách Výkazu výmer sú zakalkulované všetky náklady spojené s realizáciou diela, vrátane tých, ktoré nie sú výslovne uvedené vo Výkaze výmer, avšak sú nutnou súčasťou alebo príslušenstvom jednotlivých položiek podľa tejto zmluvy vrátane jej príloh a podľa technickej špecifikácie uvedenej v Dokumentácii stavby. Jednotkové ceny sú považované za konečné a platné počas celej doby realizácie diela. Jednotkové ceny sú pevné a má sa za to, že pokrývajú všetky aj súvisiace náklady a výdavky za uvedenú položku, i keď to nie je v opise položky podrobne vyšpecifikované. 
6.6 Zmluvné strany sa dohodli, že zhotoviteľ nie je bez predchádzajúceho písomného súhlasu objednávateľa oprávnený postúpiť akúkoľvek pohľadávku voči objednávateľovi na tretiu osobu. 
Zmluvné strany sa tiež dohodli, že zhotoviteľ nie je oprávnený jednostranne započítať akúkoľvek svoju pohľadávku voči pohľadávke objednávateľa. 
6.7 Zhotoviteľ berie na vedomie, že za oprávnené výdavky sa považujú len výdavky, ktoré sú vzhľadom na všetky okolnosti reálne, správne, aktuálne, uznané stavebným dozorom, ktoré sa navzájom neprekrývajú a ktoré v plnej miere súvisia s realizáciou projektu, t. j. bez „stratného”.
VII.  
VII. Podmienky platby
7.1 Za zrealizované práce v príslušný kalendárny mesiac vystaví zhotoviteľ na konci každého kalendárneho mesiaca, avšak najneskôr do piateho (5.) dňa nasledujúceho mesiaca, faktúru na základe vopred odsúhlaseného súpisu skutočne vykonaných prác za fakturované obdobie. Súpis skutočne vykonaných prác odsúhlasí stavebný dozor alebo iný určený zástupca objednávateľa najneskôr do desiateho (10.) dňa nasledujúceho mesiaca. Zhotoviteľ doručí faktúru objednávateľovi v piatich (5) vyhotoveniach. Zároveň je zhotoviteľ povinný doručiť faktúru v plnom rozsahu aj v elektronickej forme vrátane všetkých príloh na určenú e-mailovú adresu objednávateľa.
7.2 Cenu za vykonané práce objednávateľ uhradí na základe doručenej faktúry, respektíve viacerých faktúr (ďalej len „faktúra“). Splatnosť faktúry je v zmysle § 340b ods. 5 Obchodného zákonníka šesťdesiat (60) dní odo dňa jej doručenia objednávateľovi, a to výlučne bezhotovostným prevodom na bankový účet zhotoviteľa uvedený vo faktúre. Ak vo faktúre účet nebude uvedený, potom na bankový účet zhotoviteľa uvedený v záhlaví tejto zmluvy. V prípade, že zhotoviteľ uvedie vo faktúre bankový účet patriaci inej osobe než zhotoviteľovi, znáša všetky riziká z toho plynúce. Zhotoviteľ doručuje objednávateľovi faktúru poštou na adresu uvedenú v záhlaví tejto zmluvy, ako aj elektronicky na e-mail uvedený v záhlaví tejto zmluvy. Každá faktúra musí obsahovať okrem náležitostí podľa §74 zákona č. 222/2004 Z. z. o dani z pridanej hodnoty (ďalej len „Zákon o DPH”), zákona č. 431/2002 Z. z. o účtovníctve a  Obchodného zákonníka aj:
a) číslo zmluvy,
b) deň splatnosti,
c) označenie peňažného ústavu a číslo účtu, na ktorý sa má platiť,
d) fakturovanú čiastku bez DPH, DPH a celkom, 
e) informáciu o odpočítaní zádržného a informáciu o sume k úhrade, a
f) pečiatku a podpis oprávnenej osoby.
 
Zhotoviteľ musí svoje práce vyúčtovať overiteľným spôsobom. Faktúry musia byť zostavené prehľadne, pričom sa musí dodržiavať poradie položiek a označenie, ktoré je v súlade s Prílohou č. 1. Súčasťou každej faktúry je ocenený výkaz výmer vykonaných prác v príslušnom kalendárnom mesiaci, pričom faktúru a výkaz výmer musí zhotoviteľ doručiť objednávateľovi poštou alebo osobne odovzdať objednávateľovi v listinnej podobe, pričom výkaz výmer bude v tomto prípade doručený v dvoch vyhotoveniach, jedenkrát vo formáte pdf. a jedenkrát vo formáte excel, v editovateľnej forme aj s nulovými položkami. Fakturované množstvá musia byť uvádzané na tri (3) desatinné miesta a fakturované ceny na dve (2) desatinné miesta s aktivovanou funkciou „presnosť podľa zobrazenia“ v excelovskom súbore.
7.3 V prípade, že faktúra nebude obsahovať náležitosti uvedené v tejto zmluve, objednávateľ 
je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová šesťdesiat (60) dňová lehota splatnosti začne plynúť doručením opravenej faktúry objednávateľovi.
7.4 Zhotoviteľ zodpovedá za správnosť a úplnosť každej faktúry.
7.5 Platby za vykonané práce nemajú vplyv na záruky poskytované zhotoviteľom a neplatia ako doklad o prevzatí diela.
7.6 Prílohou každej faktúry ďalej bude:
a) súpis vykonaných prác odsúhlasený stavebným dozorom alebo iným určeným zástupcom objednávateľa v daný kalendárny mesiac,
b) fotografie dokumentujúce postup, výkresy a iné doklady, ktoré sú potrebné pre preukázanie druhu a rozsahu vykonanej práce v daný kalendárny mesiac,
c) porovnanie skutočného a plánovaného postupu prác v daný kalendárny mesiac,
d) výsledky predpísaných a úspešne vykonaných skúšok, ak sa príslušnej faktúry týka, 
e) vyhovujúci zápis o tlakovej/tesnostnej skúške na vzore tlačiva prílohy a v zmysle normy STN 75 5911 Tlakové skúšky vodovodného a prípojkového potrubia, STN EN 805 (75 5403), ak sa príslušnej faktúry týka,
f) zápis o preplachu a dezinfekcii potrubia vrátane záznamu o použitom dezinfekčnom postupe a čase pôsobenia a protokoly akreditovaného laboratória o mikrobiologických a fyzikálno-chemických rozboroch pitnej vody s vyhovujúcimi výsledkami; ak sa príslušnej faktúry týka,
g) kompletné vážne lístky, ak sa to príslušnej faktúry týka, pričom vážne lístky musia obsahovať všetky relevantné informácie, a to najmä, ale nie výlučne údaje o dodávateľovi a odberateľovi, identifikáciu vážiaceho miesta, dátum a čas váženia, popis prepravovaného tovaru, prípadne kód odpadu podľa Katalógu odpadov, hmotnostné údaje, typ a číslo vozidla, údaje o dopravcovi. 
7.7 Po prevzatí diela ako celku bude súčasťou faktúry, okrem uvedeného vyššie v tomto článku, aj preberací protokol podpísaný stavebným dozorom a určeným zástupcom objednávateľa.
7.8 Zmluvné strany sa vyslovene dohodli, že objednávateľ zadrží z každej vystavenej a doručenej faktúry 10% z fakturovanej sumy (ďalej len „zádržné“). Objednávateľ je oprávnený použiť zádržné na uspokojenie svojich splatných peňažných nárokov, ktoré mu vzniknú podľa tejto zmluvy alebo v súvislosti s ňou, najmä na (i) zmluvné pokuty, (ii) náhradu škody, (iii) náklady na odstránenie vád a nedorobkov, ktoré zhotoviteľ včas neodstránil, a/alebo (iv) iné účelne vynaložené náklady objednávateľa vzniknuté v dôsledku porušenia povinností zhotoviteľa. Objednávateľ je povinný oznámiť zhotoviteľovi zámer použiť zádržné so špecifikovaním jeho rozsahu a dôvodov, a to v lehote min. piatich (5) pracovných dní pred plánovaným použitím; ak zhotoviteľ v tejto lehote svoju povinnosť dodatočne splní alebo odstráni dôvod použitia zádržného, objednávateľ použitie zádržného v primeranom rozsahu neuplatní.
7.9 [bookmark: _Ref206838776]Objednávateľ vyplatí zhotoviteľovi 50% výšky zádržného na základe doručenej žiadosti zhotoviteľa o uvoľnenie zádržného (ďalej len „žiadosť o uvoľnenie”). Zhotoviteľ je oprávnený doručiť objednávateľovi žiadosť o uvoľnenie po podpise preberacieho protokolu na celé dielo oboma zmluvnými stranami. Prílohou žiadosti o uvoľnenie zádržného bude preberací protokol s vyznačením všetkých vád nedorobkov, ktoré nebránia riadnemu užívaniu diela. Lehota splatnosti 50 % zádržného je šesťdesiat (60) dní odo dňa doručenia žiadosti o uvoľnenie.
7.10 [bookmark: _Ref206596030]Po podpísaní preberacieho protokolu na celé dielo, prípadne s vyznačením drobných vád a nedorobkov, ktoré nebránia riadnemu užívaniu diela, je zhotoviteľ povinný poskytnúť objednávateľovi bankovú záruku vystavenú v jeho prospech vo výške zostávajúcej časti zádržného, t. j. 50 % celkového zádržného. Záručná listina môže byť vystavená bankou pobočkou zahraničnej banky alebo zahraničnou bankou (ďalej len „banka“) a musí spĺňať požiadavky ustanovení § 313 a nasl. Obchodného zákonníka. Banková záruka musí byť vystavená bankou schválenou objednávateľom s jasne definovaným mechanizmom uplatnenia, a to na prvé písomné vyzvanie bez námietok. Banka ručí za splnenie zabezpečených záväzkov do výšky zostávajúcej časti zádržného, t. j. 50 % celkového zádržného, za podmienok určených v záručnej listine. Banka nemôže voči objednávateľovi, t. j. veriteľovi uplatniť námietky. Banka plní svoj záväzok z bankovej záruky len keď ju na to písomne vyzval objednávateľ. Zo záručnej listiny musí vyplývať, že 
a) banková záruka sa použije na zabezpečenie riadneho a včasného splnenia všetkých záväzkov zhotoviteľa vyplývajúcich zo zmluvy alebo so zmluvou súvisiacich,
b) banka sa zaväzuje zaplatiť vzniknutú pohľadávku do siedmich (7) dní po doručení výzvy objednávateľa na zaplatenie, a to na účet objednávateľa,
c) banková záruka nadobúda platnosť dňom jej vystavenia bankou a vzniká doručením záručnej listiny objednávateľovi,
d) platnosť bankovej záruky končí odstránením všetkých vád a nedorobkov uvedených v preberacom protokole, najneskôr však po uplynutí 8 (ôsmich) mesiacov po podpise preberacieho protokolu
Banková záruka zanikne uplynutím doby platnosti, ak si objednávateľ do uplynutia doby platnosti neuplatnil svoje nároky voči banke vyplývajúce z vystavenej záručnej listiny.
7.11 Po doručení záručnej listiny podľa bodu 7.10 a žiadosti o uvoľnenie zostávajúcej 50% časti zádržného, uvoľní objednávateľ aj zostávajúcu 50 % časť zádržného. Lehota splatnosti zostávajúcej časti zádržného podľa predchádzajúcej vety je šesťdesiat (60) dní odo dňa doručenia žiadosti o uvoľnenie.
VIII. Zmeny diela 
8.1 Objednávateľ je oprávnený navrhnúť vykonanie zmien diela (ďalej len „zmeny“) kedykoľvek počas realizácie diela, a to formou (i) pokynu na vykonanie Zmeny podľa zmenového listu; alebo (ii) žiadosťou objednávateľa o predloženie návrhu na vykonanie zmeny zhotoviteľom. Písomný listinný návrh zhotoviteľa na vykonanie zmeny bude v takomto prípade uvedený na zmenovom liste objednávateľa. Vykonanie zmeny je oprávnený navrhnúť aj zhotoviteľ. Ak bude objednávateľ s návrhom zhotoviteľa na vykonaní zmeny súhlasiť, písomne potvrdí vykonanie zmeny podľa návrhu zhotoviteľa na zmenovom liste pokynom na vykonanie zmeny. 
8.2 Zhotoviteľ nie je oprávnený a nesmie vykonávať žiadne zmeny a/alebo úpravy diela, pokiaľ a kým objednávateľ nevydá písomný listinný pokyn na vykonanie zmeny formou zmenového listu. 
8.3 Zmeny, ktorými dôjde k navýšeniu ceny diela je možné robiť len písomnými dodatkami podpísanými oprávnenými zástupcami objednávateľa a zhotoviteľa, a to len za predpokladu, že takáto zmena zmluvy je v súlade so Zákonom o verejnom obstarávaní. 
8.4 Zhotoviteľ je povinný do desiatich (10) pracovných dní od doručenia žiadosti o predloženie návrhu na vykonanie zmeny predložiť objednávateľovi návrh na vykonanie zmeny, doplnený podľa povahy prípadu príslušnou dokumentáciou, ibaže zhotoviteľ objednávateľovi oznámi (s uvedením vysvetlenia), že taká zmena nie je objektívne uskutočniteľná alebo by mohla spôsobiť poškodenie diela alebo niektoré jeho časti. Po obdržaní návrhu vykonania zmeny alebo oznámenia objednávateľ zruší, zmení alebo potvrdí (pokynom na vykonanie zmeny na zmenovom liste) svoj zámer vykonať zmenu. Návrh vykonania zmeny bude obsahovať minimálne nasledujúce údaje:
a) opis navrhovaných prác, ktoré treba vykonať, a postup ich vykonania;
b) návrh zhotoviteľa na prípadné úpravy harmonogramu prác; 
c) ocenený Výkaz výmer a ocenenie položiek zmeny postupom podľa bodu 8.7 nižšie.
Pokiaľ je niektorý z údajov v návrhu vykonania zmeny chybný alebo neúplný, je objednávateľ oprávnený ho vrátiť zhotoviteľovi bez odkladu na opravu, popr. doplnenie. Zhotoviteľ je povinný v takom prípade bez odkladu predložiť opravený a doplnený návrh vykonania zmeny.
Každý konečný pokyn objednávateľa na vykonanie zmeny bude vydaný objednávateľom na písomnom zmenovom liste a zhotoviteľ potvrdí jeho prijatie. 
8.5 [bookmark: _Ref149214098]Zhotoviteľ je povinný vykonať zmenu podľa pokynu na vykonanie zmeny a zaistiť, že zmena bude vyznačená v Dokumentácii stavby. Zhotoviteľ nie je oprávnený vykonať akúkoľvek zmenu, dokiaľ mu nebol doručený objednávateľom písomný pokyn na vykonanie zmeny.
8.6 Zhotoviteľ je povinný viesť všetku evidenciu zmien po celú dobu realizácie diela. 
8.7 [bookmark: _Ref207923075][bookmark: _Ref207960305]Zistené a identifikované zmeny, bude zhotoviteľ oceňovať nasledovne: 
a) [bookmark: _Ref149246109]pri položkách zmien, ktoré sa vyskytnú vo Výkaze výmer, bude zhotoviteľ používať ceny z tohto Výkazu výmer,
b) [bookmark: _Ref149246120]pri položkách zmien, ktoré sa vo Výkaze výmer nevyskytovali, predloží zhotoviteľ osobitnú kalkuláciu ceny vyplývajúcu z aktuálne platných cenových hladín stavebných prác, materiálov a výrobkov určených v cenníkovej databáze CENEKON, príp. v inej obdobnej cenníkovej databáze stavebných prác, materiálov a výrobkov, 
c) pri položkách zmien, ktorých cenu nemožno určiť postupom podľa písm. a) alebo písm. b) vyššie, predloží zhotoviteľ osobitnú kalkuláciu ceny, ktorá bude zohľadňovať obvykle uplatňované ceny v čase realizácie diela na relevantnom trhu v rámci krajín Európskej únie
8.8 Vplyv zmeny na harmonogram prác bude prípadne stanovený podľa najkratších, z technologického pohľadu uskutočniteľných, lehôt na vykonanie zmeny. 
8.9 Zodpovednosť za dôsledky vydania pokynu na vykonanie zmeny sa riadi podľa toho, čím bola vyvolaná potreba zmeny. Ak potreba zmeny bola vyvolaná:
a) porušením povinností na strane zhotoviteľa, potom
všetky dodatočné náklady, prípadne zbytočne vynaložené predchádzajúce náklady spojené so zmenou, idú na ťarchu zhotoviteľa a cena diela o ne nebude zvyšovaná, prípadne pokiaľ už boli tieto náklady objednávateľom zaplatené, má objednávateľ právo na ich náhradu;
ak dôjde v dôsledku zmeny k nedodržaniu harmonogramu prác alebo akejkoľvek lehoty uvedenej v tejto Zmluve, považuje sa táto skutočnosť za omeškanie zhotoviteľa so všetkými s tým spojenými dôsledkami;
b) porušením povinností na strane objednávateľa, potom
0. všetky dodatočné náklady, prípadne zbytočne vynaložené predchádzajúce náklady spojené so zmenou, idú na ťarchu objednávateľa, a bude o ne navýšená cena diela, prípadne budú zhotoviteľovi inak nahradené;
ak dôjde v dôsledku zmeny k nedodržaniu harmonogramu prác alebo akejkoľvek lehoty uvedenej v tejto zmluve, nepovažuje sa toto nedodržanie harmonogramu prác za omeškanie zhotoviteľa a lehoty uvedené v harmonograme prác budú primerane predĺžené o lehotu zodpovedajúcu omeškaniu objednávateľa; 
v dôsledku existencie vyššej moci sa potom práva a povinnosti zmluvných strán riadia článkom XIV. tejto zmluvy. 
8.10 Akékoľvek zmeny musia byť vždy vykonané v súlade s pravidlami podľa Zákona o verejnom obstarávaní. 
IX. Povinnosti zmluvných strán
9.1 Pri plnení predmetu tejto zmluvy sa zhotoviteľ zaväzuje dodržiavať všeobecne záväzné predpisy, technické normy, záväzné rozhodnutia orgánov verejnej moci, ustanovenia tejto zmluvy, ako aj pokyny objednávateľa a stavebného dozoru. V prípade rozporu majú povinnosti vyplývajúce z právnych predpisov donucovacej povahy a zo záväzných rozhodnutí, stanovísk alebo iných opatrení orgánov verejnej moci vždy prednosť pred povinnosťami zhotoviteľa vyplývajúcimi zo zmluvy.
9.2 Zodpovednými osobami k riešeniu otázok spojených so zhotovením diela a zaisteniu koordinácie prác za zhotoviteľa sú kľúčoví odborníci uvedení v Prílohe č. 3. Na mieste zhotovenia diela musí byť počas vykonávania diela prítomný vždy aspoň jeden z kľúčových odborníkov, a to hlavný stavbyvedúci alebo stavbyvedúci podľa Prílohy č. 3. 
9.3 Povinnosti vzťahujúce sa k poisteniu
9.3.1 Zhotoviteľ je povinný najneskôr do dňa prevzatia staveniska preukázať objednávateľovi uzatvorenie:
a) poistnej zmluvy na zodpovednosť za škodu spôsobenú pri výkone svojej činnosti (všeobecnú) minimálne vo výške celkovej ceny diela bez DPH určenej v tejto zmluve, a 
b) poistnú zmluvu na poistenie stavby (diela), minimálne vo výške celkovej ceny diela bez DPH určenej v tejto zmluve. 
9.3.2 Zhotoviteľ je povinný udržiavať v platnosti poistenie zodpovednosti za škodu počas celej doby platnosti tejto zmluvy a poistenie stavby (diela) až do riadneho odovzdania a prevzatia diela podľa tejto zmluvy. Poistenie diela sa musí vzťahovať minimálne na prípady poškodenia, zničenia, odcudzenia alebo straty. Zhotoviteľ je povinný na požiadanie objednávateľa predložiť objednávateľovi platné poistné zmluvy a potvrdenky o platbách poisteného. Objednávateľ je oprávnený v súvislosti so žiadosťou poskytovateľa preskúmať poistenie majetku a súčasne určiť ďalšie podmienky takéhoto poistenia, ktoré zahŕňajú aj rozšírenie typu poistných rizík, pre ktoré sa poistenie vyžaduje. 
9.3.3 Zhotoviteľ je povinný bezodkladne oznámiť objednávateľovi vznik poistnej udalosti, vrátane všetkých súvisiacich informácií, skutočností a opatrení, ktoré prijal. 
9.4 Povinnosti vzťahujúce sa k predloženiu plánu bezpečnosti a ochrany zdravia pri práci a ochrany pred požiarmi a plánu ochrany životného prostredia
9.4.1 Zhotoviteľ je povinný najneskôr do desiatich (10) dní po prevzatí staveniska predložiť na písomné odsúhlasenie objednávateľovi záväzný Plán bezpečnosti a ochrany zdravia pri práci a ochrany pred požiarmi vypracovaný a odsúhlasený oprávneným bezpečnostným technikom, alebo autorizovaným bezpečnostným technikom v spolupráci s technikom požiarnej ochrany, alebo špecialistom požiarnej ochrany. 
9.4.2 Zhotoviteľ je povinný najneskôr do desiatich (10) dní od prevzatia staveniska predložiť na písomné odsúhlasenie objednávateľovi Plán ochrany životného prostredia. Odsúhlasený plán je pre realizáciu zmluvy záväzný. Predmetný plán musí obsahovať najmä údaje o potenciálnych vplyvoch na životné prostredie vyplývajúcich zo stavebnej činnosti (za tie sa považujú najmä, ale nie výlučne hygienické zariadenia pre stavebný personál na stavenisku, likvidácia prebytočného materiálu z výkopov, resp. iného odpadu vzniknutého realizáciou prác, znečistenie pôdy, podzemnej vody a povrchových vôd olejom, znečistenou vodou, stavebnými materiálmi a chemikáliami, znečistenie ovzdušia výfukovými plynmi zo stavebných strojov a v dôsledku stavebných prác, odtok povrchovej vody z odvodňovacích systémov staveniska do povrchových vôd, hluk a vibrácie na stavenisku a v okolí staveniska, poriadok na stavenisku, atď.).
9.5 Povinnosti súvisiace s kontrolným a skúšobným plánom
9.5.1 Zhotoviteľ je povinný najneskôr do tridsiatich (30) dní od prevzatia staveniska predložiť na písomné odsúhlasenie objednávateľovi Kontrolný a skúšobný plán (ďalej len „KSP“). Táto dokumentácia musí byť vypracovaná podľa požiadaviek zákona č. 254/1998 Z. z. o verejných prácach (ďalej len „Zákon o verejných prácach”) s podpismi zhotoviteľa a stavebného dozoru, a bude stanovovať počet a druhy skúšok pre všetky materiály a technológie použité pri výstavbe vrátane spôsobu predkladania a zodpovednosti za skúšky. KSP preskúma stavebný dozor spolu s objednávateľom. Stavebný dozor oznámi zhotoviteľovi svoje prípadné námietky ku KSP alebo ho schváli v lehote do pätnástich (15) dní od jeho predloženia; márnym uplynutím tejto lehoty sa má za to, že stavebný dozor znenie KSP schválil v zhotoviteľom predloženom znení. Akékoľvek doplnenie alebo vyvolané zmeny musia byť schválené stavebným dozorom stavby. KSP musí zahŕňať všetky kontroly a skúšky podľa zmluvy, tiež ostatné bežné a špeciálne kontroly/skúšky, ktoré zhotoviteľ považuje za potrebné na zabezpečenie kvality jeho práce. Plán uvedie pre každú kontrolnú činnosť typ, spôsob, interval vykonávania, odvolávky na príslušnú normu alebo predpis a dokumentáciu a kto je zodpovedný za výkon činnosti. Skúšky môže zhotoviteľ vykonať až po obdržaní písomného súhlasu stavebného dozoru. V tomto pláne budú uvedené všetky plánované skúšky a ich početnosť v súlade s požiadavkami stavebného dozoru a/alebo objednávateľa. Odsúhlasený plán je pre realizáciu zmluvy záväzný. Zhotoviteľ dohodne s objednávateľom čas a miesto pre stanovené skúšky každého zariadenia, materiálu alebo iných častí diela, ak objednávateľ neurčí inak. Tento bod platí pre všetky skúšky. 
9.5.2 Zhotoviteľ je povinný vykonať skúšky za prítomnosti stavebného dozoru a určeného zástupcu objednávateľa. Ak vykonané skúšky nie sú úspešné, je stavebný dozor oprávnený nariadiť zhotoviteľovi pred podpisom preberacieho protokolu opakovanie skúšok. Náklady na opakovanie skúšok znáša zhotoviteľ. Ak aj opakovaná skúška bude neúspešná, objednávateľ je oprávnený od tejto zmluvy odstúpiť.
9.5.3 Pred preberacím konaním zhotoviteľ na svoje náklady za účasti stavebného dozoru a objednávateľa uskutoční individuálne a komplexné skúšky. Komplexné skúšky zahŕňajú tlakové a tesnostné skúšky potrubných úsekov vrátane funkčných prepojení na existujúcu vodovodnú sieť a prepojení vodovodných prípojok, skúšky funkčnosti armatúr a hydrantov, preplach a dezinfekciu, s protokolárnym vyhodnotením. Zhotoviteľ musí k spokojnosti stavebného dozoru a projektového manažéra zákazky preukázať, že dielo ako celok je schopné spoľahlivo fungovať a spĺňať požadované kritériá. Ak dielo nespĺňa požadované parametre, objednávateľ ho neprevezme. Zhotoviteľ je povinný na vlastné náklady odstrániť všetky vady, nedorobky a nedostatky zistené pri skúškach.
9.6 Povinnosti súvisiace so staveniskom, stavebným denníkom a bezpečnosťou na stavenisku
9.6.1 Ak zhotoviteľ pri realizácii diela použije k zhotoveniu diela látky v množstve, ktoré by mohli ohroziť životné prostredie, je povinný s nimi zaobchádzať tak, aby k ohrozeniu životného prostredia nedošlo. Aj napriek tomu musí mať zhotoviteľ pre takéto prípady pripravený havarijný plán, ktorý je povinný na požiadanie stavebného dozoru alebo objednávateľa kedykoľvek predložiť k nahliadnutiu.
9.6.2 Zhotoviteľ je povinný viesť na stavbe stavebný denník v zmysle Stavebného zákona a vyhlášky Ministerstva životného prostredia Slovenskej republiky č. 453/2000 Z. z. ktorou sa vykonávajú niektoré ustanovenia stavebného zákona, a to odo dňa začatia prác až do odstránenia poslednej vady, resp. nedorobku na diele. Záznamy v denníku sú záväzné a za žiadnych okolností nenahradzujú písomné dodatky a nemôžu sa považovať za objednávky/pokyny pre naviac práce ani za odsúhlasenie vykonaných prác. Za riadne vedenie stavebného denníka zodpovedá stavbyvedúci zhotoviteľa. Do stavebného denníka je zhotoviteľ povinný okrem požiadaviek daných právnymi predpismi zapisovať všetky skutočnosti rozhodné pre plnenie tejto zmluvy, najmä údaje o časovom postupe prác, ich rozsahu a spôsobe vykonávania, o stave miesta vykonávania diela, odchýlky od projektovej dokumentácie prerokované a odsúhlasené určenými osobami zmluvných strán na kontrolných dňoch, údaje o opatreniach urobených v oblasti bezpečnosti a ochrany zdravia pri práci, požiarnej ochrany a ochrany životného prostredia, údaje o mimoriadnych udalostiach, pracovných úrazoch, škodách. Stavebný denník sa musí nachádzať na stavbe a musí byť trvale prístupný objednávateľovi.
9.6.3 Zhotoviteľ obmedzí svoju činnosť na stavenisko a prípadne na ďalšie priestory, ktoré určená osoba objednávateľa odsúhlasí ako pracovné priestory. Zhotoviteľ podnikne všetky potrebné opatrenia na to, aby zariadenie zhotoviteľa, zamestnanci a poddodávatelia zhotoviteľa v ktoromkoľvek rade zostali na stavenisku a v týchto ďalších priestoroch a nad mieru primeranú prácam na diele neobmedzovali prevádzku objednávateľa. 
9.6.4 Zhotoviteľ zodpovedá za čistotu a poriadok na stavenisku a je povinný udržiavať stavenisko v takom stave, aby nedošlo k úrazu alebo znečisťovaniu okolia. Zhotoviteľ je okrem iného povinný postupovať v súlade so zákonom č. 79/2015 Z. z. o odpadoch v platnom znení (ďalej len „Zákon o odpadoch”) a na svoje náklady zabezpečiť odstránenie odpadov, ktoré vzniknú pri realizácii diela, ako aj spätný odber prepravných obalov, v ktorých bol tovar dodaný, a to priebežne, najmenej však raz mesačne ako aj po skončení prác na diele.
9.6.5 Zamestnanci zhotoviteľa alebo jeho subdodávateľov v ktoromkoľvek rade, ktorí sa správajú neprístojne alebo v rozpore s predpismi BOZP, musia na požiadanie objednávateľa opustiť miesto vykonávania diela. Na účely tejto zmluvy sa pod pojmom „neprístojne“ rozumie – špinenie v priestoroch stavby, požívanie alkoholických nápojov alebo omamných látok a pod. Zhotoviteľ zabezpečí zámenu takýchto zamestnancov alebo zamestnancov jeho subdodávateľov v ktoromkoľvek rade na svoje náklady a zhotoviteľ nemá nárok takéto náklady vyúčtovať objednávateľovi. Ak zhotoviteľ nezabezpečí zámenu zamestnancov alebo zamestnancov jeho subdodávateľov v ktoromkoľvek rade a/alebo nezabezpečí konanie zamestnancov alebo zamestnancov jeho subdodávateľov v ktoromkoľvek rade podľa predpisov BOZP, má objednávateľ, resp. ním poverený zamestnanec právo zastaviť práce na diele. Za každý deň zastavenia prác na stavbe z vyššie uvedených dôvodov má objednávateľ právo zhotoviteľovi účtovať zmluvnú pokutu v sume 200 EUR. Týmto nie je dotknuté právo na náhradu škody v plnej výške.
9.7 Povinnosti súvisiace so zhotovovaním diela
9.7.1 Objednávateľ a/alebo stavebný dozor je oprávnený kedykoľvek kontrolovať prácu zhotoviteľa a vykonávanie diela. Ak objednávateľ alebo stavebný dozor zistí, že zhotoviteľ zhotovuje dielo v rozpore so svojimi povinnosťami, resp. zhotoviteľ nezhotovuje dielo v požadovanej kvalite, je objednávateľ a/alebo stavebný dozor oprávnený dožadovať sa toho, aby zhotoviteľ diela ihneď odstránil vady vzniknuté vadným zhotovovaním a dielo zhotovoval riadnym spôsobom. Ak tak zhotoviteľ neurobí ani v primeranej lehote poskytnutej mu na to objednávateľom alebo stavebným dozorom, považuje sa to za podstatné porušenie tejto zmluvy s právom objednávateľa od zmluvy odstúpiť. V prípade, ak objednávateľ toto právo na odstúpenie od zmluvy nevyužije, je objednávateľ oprávnený vykonať na náklady zhotoviteľa všetky nevyhnutné opatrenia smerujúce k zaisteniu včasného a riadneho zhotovovania diela, najmä môže vykonať potrebné činnosti alebo odstrániť vzniknuté vady sám alebo tretími osobami, bez toho aby tým bola dotknutá zodpovednosť zhotoviteľa za splnenie jeho záväzku podľa tejto zmluvy. Objednávateľ má právo náklady s tým spojené započítať si ako svoju pohľadávku voči zhotoviteľovi jednostranným zápočtom zo zádržného.
9.7.2 Nezhotovenie diela ako celku a v súlade s ustanoveniami tejto zmluvy je podstatným porušením tejto zmluvy.
9.7.3 Objednávateľ sa zaväzuje, že počas vykonávania diela poskytne zhotoviteľovi v nevyhnutnom rozsahu potrebné spolupôsobenie a súčinnosť.
9.7.4 Zhotoviteľ preberá v plnom rozsahu zodpovednosť za vlastné riadenie postupu prác a dodržiavanie predpisov o bezpečnosti práce a ochrany zdravia pri práci v zmysle zákona č. 124/2006 Z. z. o bezpečnosti a ochrane zdravia pri práci (ďalej len „Zákon o BOZP”) v platnom znení, za zaistenie bezpečnosti a ochrany zdravia pri stavebných prácach, v zmysle vyhlášky Ministerstva práce, sociálnych vecí a rodiny č. 147/2013 Z. z. v platnom znení, za ochranu pred požiarmi, v zmysle zákona č. 314/2001 Z. z. v platnom znení, za plnenie ustanovení vyhlášky Ministerstva vnútra č.121/2002 Z. z. v platnom znení pri činnostiach so zvýšeným nebezpečenstvom vzniku požiaru, v prípade potreby na vlastné náklady za zaistenie bezpečnostného dozoru s požadovanou kvalifikáciou v zmysle vyhlášky Ministerstva práce, sociálnych vecí a rodiny č. 508/2009 Z. z. v platnom znení, za zabezpečenie uzatvorenie dohody o vytvorení podmienok bezpečnosti a ochrany zdravia pri práci so svojimi subdodávateľmi, v zmysle nariadenia vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko (ďalej len „Nariadenie č. 396/2006”), za vybavenie svojich zamestnancov predpísanými osobnými ochrannými pracovnými prostriedkami (ďalej len „OOPP”), za používanie OOPP všetkými jeho zamestnancami a zamestnancami jeho subdodávateľov v ktoromkoľvek rade, ktoré sú pre dané pracovisko a pracovné činnosti predpísané, na svoje náklady za odstránenie ním spôsobených nedostatkov na úseku bezpečnosti a ochrany zdravia pri práci a ochrany pred požiarmi a za zachovanie poriadku na pracovisku. Zhotoviteľ sa zároveň zaväzuje dodržiavať Nariadenie vlády SR č. 387/2006 Z. z. o požiadavkách na zaistenie bezpečnostného a zdravotného označenia pri práci, Nariadenie vlády č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov ako aj všetky právne predpisy, ktoré súvisia s právnymi predpismi uvedenými v tomto bode.
9.7.5 Zhotoviteľ je povinný manipulovať s materiálom, náradím a technickým vybavením tak, aby nedošlo k poškodeniu práv, objektov, majetku objednávateľa ani už zrealizovaných a odovzdaných prác. Za prípadnú akúkoľvek škodu a/alebo akékoľvek súvisiace náklady spôsobené objednávateľovi alebo tretím osobám zodpovedá zhotoviteľ v plnom rozsahu, bez ohľadu na to či tieto boli spôsobené jeho zamestnancami alebo ním poverenými tretími osobami alebo subdodávateľmi v ktoromkoľvek rade. Zhotoviteľ je povinný akékoľvek náklady uhradiť v plnom rozsahu dotknutej strane a škodu odstrániť na vlastné náklady. Zhotoviteľ bude zodpovedný aj za všetky škody na cestách, odvodňovacích kanáloch, potrubiach, kábloch a ostatných inžinierskych sieťach spôsobené ním alebo ním poverenými tretími osobami alebo jeho subdodávateľmi v ktoromkoľvek rade počas vykonávania diela a takéto škody musí v rámci zmluvnej ceny odstrániť do doby, ktorá bude určená na ich odstránenie stavebným dozorom a/alebo objednávateľom.
9.7.6 Zhotoviteľ je pred začatím výkopových prác alebo iných prác, ktoré by mohli ohroziť jednotlivé podzemné a nadzemné vedenia, ako sú kanalizácia, vodovod, telekomunikačné a iné káble, elektrické vedenia, plynovodné potrubia a pod., povinný na svoje náklady oboznámiť sa s umiestnením všetkých existujúcich inžinierskych sietí. Zabezpečenie vytýčenia podzemných vedení a súhlasov správcov podzemných a nadzemných inžinierskych sietí k realizácii prác zabezpečuje zhotoviteľ sám. Ďalšie vytýčenie a iné meračské a geodetické práce, potrebné pre vykonanie predmetu zmluvy zabezpečuje zhotoviteľ odborne spôsobilými osobami. Zhotoviteľ je povinný starostlivo chrániť a udržiavať všetky smerové a výškové body, zameriavacie konštrukcie, vytyčovacie kolíky a ďalšie predmety (pomôcky) použité pre vytýčenie stavby.
9.7.7 Zhotoviteľ zodpovedá za ochranu pred požiarmi a za bezpečnosť a ochranu zdravia všetkých osôb na stavenisku.
9.7.8 Zhotoviteľ zabezpečí plnenie Zákona o BOZP o bezpečnosti a ochrane zdravia pri práci a nariadenie vlády SR  č. 396/2006 Z. z. o minimálnych bezpečnostných a zdravotných požiadavkách na stavenisko. Na tento účel uzatvoria zhotoviteľ a objednávateľ osobitnú Dohodu o bezpečnosti a ochrane zdravia pri práci, ktorá tvorí Prílohu č. 6 tejto zmluvy. Za objednávateľa je oprávnený túto dohodu podpísať určený zástupca podľa bodu 16.1 tejto zmluvy.
Zhotoviteľ je najneskôr do prevzatia staveniska podľa bodu 4.1 tejto zmluvy povinný menovite určiť: 
a) koordinátora bezpečnosti pri práci na stavenisku, a 
b) koordinátora ochrany pred požiarmi. 
9.7.9 Stavebný dozor alebo objednávateľ sú oprávnení okamžite zastaviť práce, ak dôjde k ohrozeniu života a zdravia zamestnancov, subdodávateľov alebo tretích osôb zo strany zhotoviteľa. V zmysle právnych predpisov za škody takto vzniknuté zodpovedá zhotoviteľ. Objednávateľ je taktiež oprávnený počas zhotovovania diela na mieste vykonávania diela vykonávať dychové skúšky zamestnancov zhotoviteľa alebo jeho subdodávateľov v ktoromkoľvek rade na požitie alkoholických nápojov, omamných látok alebo psychotropných látok. Ak sa zamestnanec zhotoviteľa a/alebo zamestnanec jeho subdodávateľa v ktoromkoľvek rade odmietne dychovej skúške podrobiť, je to závažné porušenie tejto zmluvy zo strany zhotoviteľa a objednávateľ je oprávnený od zmluvy odstúpiť.
9.7.10 V prípade ak zhotoviteľ vykoná dielo v rozpore s povoleniami vzťahujúcimi sa na dielo alebo právnymi predpismi Slovenskej republiky, zaväzuje sa znášať akékoľvek a všetky následné pokuty a/alebo sankcie stanovené príslušnými orgánmi, v plnom rozsahu uhradiť za objednávateľa uložené pokuty a/alebo sankcie a zároveň odškodniť objednávateľa za všetky súvisiace škody, ktoré mu v dôsledku takéhoto konania vzniknú.
9.7.11 Objednávateľ alebo stavebný dozor sú oprávnení kedykoľvek v pracovnej dobe vyzvať pracovníkov zhotoviteľa alebo ním poverené osoby nachádzajúce sa na stavenisku na podrobenie sa dychovej skúške na prítomnosť alkoholu alebo inej omamnej látky. V prípade pozitívneho výsledku dychovej skúšky na alkohol, resp. v prípade odmietnutia podrobiť sa dychovej skúške, vzniká objednávateľovi právo okamžite vypovedať a trvale zakázať vstup na pracovisko dotknutému pracovníkovi zhotoviteľa alebo zhotoviteľom poverenej tretej osobe. 
9.8 Povinnosti súvisiace s nakladaním s odpadmi a nebezpečnými látkami
9.8.1 Zhotoviteľ je pri zhotovovaní diela povinný postupovať v súlade so Zákonom o odpadoch a na svoje náklady zabezpečiť odstránenie a likvidáciu odpadov zo staveniska v súlade so Zákonom o odpadoch, ktoré vzniknú pri realizácii diela, ako aj spätný odber prepravných obalov, v ktorých bol tovar dodaný, a to priebežne, najmenej však raz mesačne ako aj po skončení prác na diele. 
9.8.2 [bookmark: _Ref206612047]Zhotoviteľ bude na vlastné náklady odstraňovať odpady, ktoré sú výsledkom činností pri zhotovovaní diela. Do prevzatia staveniska zhotoviteľ predloží určenému zástupcovi objednávateľa fotokópiu potvrdenia o registrácii na príslušnom orgáne štátnej správy odpadového hospodárstva v mieste sídla alebo mieste podnikania v zmysle ustanovení § 98 ods. 1 a ods. 4 Zákona o odpadoch v platnom znení a/alebo fotokópiu potvrdenia o registrácii každého subdodávateľa, ktorý bude túto činnosť vykonávať.
9.8.3 Zhotoviteľ je povinný nakladať s odpadom, resp. zabezpečiť nakladanie s odpadom, vzniknutým pri prácach v súlade so Zákonom o odpadoch. Odovzdanie odpadu je možné len objednávateľom vopred odsúhlasenému zariadeniu na jeho zhodnocovanie alebo zneškodňovanie. Zhotoviteľ je povinný do troch (3) pracovných dní od odovzdania odpadu odovzdať stavebnému dozoru všetky doklady o odovzdaní (vážne lístky, sprievodné listy a pod.). V prípade nesplnenia tejto povinnosti zodpovedá za všetky škody a sankcie uložené príslušnými orgánmi objednávateľovi z dôvodu alebo v súvislosti s nedodržaním tejto povinnosti zhotoviteľom. Pri porušení tejto povinnosti má objednávateľ právo uplatniť si voči zhotoviteľovi nárok na regresnú náhradu škody, ktorá mu tým vznikla, pričom škodou sa rozumejú aj akékoľvek pokuty alebo iné majetkové sankcie uložené orgánmi verejnej správy, prípadne štátnej správy odpadového hospodárstva v zmysle Zákona o odpadoch. 
9.8.4 V prípade, ak zhotoviteľ zabezpečuje nakladanie s vzniknutým stavebným odpadom v zmysle bodu 9.8.2 má povinnosť písomne oznámiť plánované miesto uloženia takýchto odpadov objednávateľovi najneskôr tri (3) pracovné dni pred odovzdaním staveniska. Súčasťou písomného oznámenia o plánovanom mieste uloženia odpadov budú platné vydané súhlasy pre dané miesta nakladania s odpadmi - zneškodnenie, príp. zhodnotenie. V prípade ak zhotoviteľ písomne neoznámi plánované miesto uloženia takýchto odpadov objednávateľ si vyhradzuje právo neodovzdať zhotoviteľovi stavenisko.
9.8.5 V prípade, ak k vykonaniu diela majú byť použité nebezpečné chemické látky a/alebo zmesi, je zhotoviteľ povinný pred začatím vykonávania prác na diele oznámiť objednávateľovi aké nebezpečné chemické látky a zmesi bude používať a zároveň je povinný v prípade ich použitia doložiť k nim karty bezpečnostných údajov. Zhotoviteľ zabezpečí, aby všetky obaly chemických látok a zmesi, ktoré používa boli označené výstražnými symbolmi a popisnými štítkami v slovenskom jazyku. Zároveň sa zaväzuje, že nebezpečné látky a nebezpečné odpady bude skladovať len v priestoroch, ktoré sú na to určené a v súlade s platnou legislatívou (napr. protipožiarna ochrana, životné prostredie, BOZP, zákon o odpadoch a pod.).
9.9 Kontrola stavebných prác, ktoré budú ďalším postupom zakryté
9.9.1 Zhotoviteľ vyzve stavebný dozor a objednávateľa minimálne tri (3) dni dopredu k prevereniu všetkých stavebných prác, ktoré budú ďalším postupom zakryté. Zo stavebných prác, materiálov, výrobkov a/alebo zariadení, ktoré majú byť ďalším postupom zakryté, zhotoviteľ vyhotoví písomný a obrazový záznam, ktorý bude súčasťou preberacieho protokolu a na požiadanie sprístupní k nahliadnutiu doklady preukazujúce nákup zabudovaného, resp. zakrytého materiálu a/alebo výrobkov a/alebo zariadení. Stavebný dozor vykoná kontrolu. V prípade, že ju nevykoná, je povinný uhradiť náklady dodatočného odkrytia, pokiaľ také odkrytie požaduje. Ak sa však pri dodatočnom odkrytí zistí, že vykonané práce boli vadné, nesie náklady dodatočného odkrytia zhotoviteľ.
9.9.2 Zhotoviteľ sa zaväzuje zabezpečiť pre objednávateľa na zhotovenie diela materiály, výrobky a zariadenia najvyššej možnej kvality. Použité materiály a výrobky prichádzajúce do kontaktu s pitnou vodou musia byť v súlade s požiadavkami podľa § 18 zákona č. 355/2007 Z. z. o ochrane, podpore a rozvoji verejného zdravia a podľa článku 11 smernice Európskeho parlamentu a Rady (EÚ) 2020/2184.
9.9.3 Zhotoviteľ zodpovedá za to, že pri realizácii diela nepoužije materiál, o ktorom je v dobe jeho zabudovania známe, že je škodlivý, resp. je po záručnej dobe, alebo vykazuje iné vady a nedostatky. Zhotoviteľ pri realizácii predmetu zmluvy použije výrobky v zmysle súťažných podkladov a svojej ponuky, ktoré majú také vlastnosti, aby počas predpokladanej existencie stavby bola pri bežnej údržbe zaručená požadovaná maximálna mechanická pevnosť a stabilita, požiarna bezpečnosť, hygienické požiadavky, ochrana zdravia a životného prostredia, bezpečnosť pri užívaní, za čo zodpovedá.
9.9.4 Zhotoviteľ vyhlasuje, že sa dôkladne oboznámil so všetkými relevantnými informáciami týkajúcimi sa vykonávania diela, najmä s rozsahom a povahou diela, vykonal obhliadku miesta vykonávania diela (ak je to relevantné) a je oprávnený a odborne spôsobilý vykonať dielo v požadovanom rozsahu.
9.9.5 Zhotoviteľ sa zaväzuje podať určenému zástupcovi objednávateľa správu bez zbytočného odkladu, hneď ako sa dozvie, že vznikli alebo vzniknú akékoľvek prekážky pri zhotovovaní diela, ktoré bránia alebo budú brániť v plnení povinností majúcich vplyv na cenu, lehotu vykonania diela a/alebo rozsah diela (tzn. okrem zmien, pri ktorých postačuje zápis v stavebnom denníku) a o dôsledkoch takejto skutočnosti.
9.9.6 Zhotoviteľ vykoná všetky primerané kroky na ochranu životného prostredia (tak na stavenisku ako aj mimo neho) a na obmedzenie škôd a ohrozenia ľudí a majetku. Zhotoviteľ sa výslovne zaväzuje, že pri vykonávaní diela a ani po jeho ukončení nespôsobí ekologickú haváriu alebo škodu na životnom prostredí.
9.9.7 Zhotoviteľ je povinný na výzvu objednávateľa odstrániť zo staveniska a nahradiť akékoľvek technologické zariadenie alebo materiály, ktoré nie sú v súlade s touto zmluvou, ak ich nerealizoval na pokyn objednávateľa a/alebo odstrániť a znovu vykonať akékoľvek práce, ktoré nie sú v súlade s touto zmluvou, ak ich nerealizoval na pokyn objednávateľa. Ustanovenia o cene tým nie sú dotknuté, prípadné náklady hradí zhotoviteľ.
9.9.8 Zhotoviteľ vyhlasuje, že sa oboznámil s vhodnosťou a dostupnosťou prístupových ciest na stavenisko. Ak v súvislosti so začatím prác na stavenisku je potrebné požiadať o vydanie rozhodnutí na zvláštne užívanie komunikácií (rozkopávkové povolenie a pod.) za ich riadne a včasné obstarávanie zodpovedá zhotoviteľ. Zhotoviteľ je povinný počínať si tak, aby sa predišlo poškodeniu každej cesty alebo mostu v dôsledku dopravy zhotoviteľa, činnosti zamestnanca alebo subdodávateľa zhotoviteľa v ktoromkoľvek rade. Uvedené zahŕňa najmä správne používanie vhodných vozidiel a trás. Zhotoviteľ je zároveň zodpovedný za každú údržbu vrátane čistenia použitých komunikácií, ktorá môže byť požadovaná v dôsledku používania prístupových ciest zhotoviteľom a je povinný zriadiť všetky potrebné dopravné značky alebo smerové tabule a získať všetky povolenia, ktoré môžu byť požadované príslušnými úradmi.
9.9.9 Zhotoviteľ zodpovedá za škody na majetku objednávateľa, ktoré preukázateľne spôsobil svojou činnosťou pri zhotovovaní diela bez zavinenia objednávateľa.
9.9.10 Zhotoviteľ je povinný pri zhotovovaní diela dodržať technologické postupy stanovené výrobcom použitých materiálov, výrobkov, zariadení a pod.
9.10 Povinnosť strpieť výkon kontroly a auditu
9.10.1 Zhotoviteľ je povinný strpieť výkon kontroly/auditu súvisiaceho s dodávaným tovarom, službami a stavebnými prácami, a to oprávnenými osobami na výkon tejto kontroly/auditu do lehoty určenej riadiacou dokumentáciou operačného programu a poskytnúť im a objednávateľovi všetku potrebnú súčinnosť. Zhotoviteľ zabezpečí rovnakú povinnosť u subdodávateľov v ktoromkoľvek rade.
9.10.2 Oprávnené osoby na výkon kontroly/auditu sú najmä (nie však výlučne): 
a) poskytovateľ a ním poverené osoby,
b) útvar vnútorného auditu riadiaceho orgánu/útvar vnútornej kontroly sprostredkovateľského orgánu a ním poverené osoby,
c) Najvyšší kontrolný úrad SR, Úrad pre verejné obstarávanie, Úrad vládneho auditu a nimi poverené osoby,
d) orgán auditu, jeho spolupracujúce orgány a osoby poverené na výkon kontroly/auditu,
e) splnomocnení zástupcovia Európskej komisie a Európskeho dvora audítorov,
f) orgán zabezpečujúci ochranu finančných záujmov EÚ,
g) osoby prizvané orgánmi uvedenými v písm. a) až e) v súlade s príslušnými právnymi predpismi SR a právnymi aktmi EÚ. 
9.11 Ďalšie povinnosti 
9.11.1 Zhotoviteľ je povinný poskytnúť súčinnosť pri spracovaní zmien projektu za účelom splnenia povinností objednávateľa ako prijímateľa v súlade s príslušnou zmluvou o poskytnutí nenávratného finančného prostriedku.
9.11.2 Ak v rámci plnenia zmluvy vznikne samostatné autorské dielo, zhotoviteľ zmluvou s účinnosťou odo dňa prevzatia autorského diela (a to aj len jeho akejkoľvek časti) postupuje na objednávateľa právo výkonu všetkých majetkových práv autorov k autorskému dielu, na základe čoho bude jedinou osobou oprávnenou vykonávať majetkové práva autora k autorskému dielu objednávateľ. Objednávateľ tak bude plne oprávnený rozhodovať o použití tohto autorského diela (SW), ako aj do tohto autorského diela zasahovať, t. j. vykonať jeho spracovanie, preklad, adaptáciu, modifikáciu, aktualizáciu za účelom rozvoja a vývoja, ktoré nie je v rozpore s chránenými osobnostnými právami autorov autorského diela. Objednávateľ bude tiež oprávnený k výkonu majetkových práv aj k všetkým neskorším verziám a aktualizáciám autorského diela. Odplata za postúpenie majetkových práv k autorskému dielu podľa tejto zmluvy je zahrnutá v cene diela. 
9.11.3 Pred uvedením stavby (diela) do užívania, zhotoviteľ vypracuje návrh prevádzkového poriadku v rozsahu vykonanej rekonštrukcie v zmysle vyhlášky MŽP SR č. 55/2004 Z. z., ktorou sa ustanovujú náležitosti prevádzkových poriadkov verejných vodovodov a verejných kanalizácií (ďalej len „Vyhláška MŽP SR 55/2004 Z. z.”) a predloží ho objednávateľovi v 2 vyhotoveniach k posúdeniu a pripomienkam najneskôr dvadsaťosem (28) dní pred plánovaným uvedením stavby do užívania. Objednávateľ sa vyjadrí k návrhu prevádzkového poriadku do štrnástich (14) dní. Pripomienky objednávateľa je zhotoviteľ povinný zapracovať, ako aj predložiť návrh upraveného prevádzkového poriadku na prerokovanie a schválenie objednávateľom najneskôr do siedmich (7) dní od vyjadrenia objednávateľa.
X. Odovzdanie a prevzatie diela 
10.1 Preberacie konanie diela zvoláva stavebný dozor alebo objednávateľ na základe písomnej žiadosti zhotoviteľa. Zhotoviteľ je povinný doručiť písomnú žiadosť stavebnému dozoru alebo objednávateľovi najmenej štrnásť (14) dní pred termínom, kedy bude dielo pripravené na odovzdanie. Stavebný dozor alebo objednávateľ následne zvolá preberacie konanie najskôr do piatich (5) dní odo dňa termínu pripravenosti diela na prebratie. K žiadosti je zhotoviteľ povinný priložiť stavebnému dozoru podklady v súlade s Prílohou č. 5, ktoré je zhotoviteľ povinný odovzdať objednávateľovi pri odovzdaní a prevzatí diela. Prípadné chýbajúce podklady doloží bezodkladne, najneskôr však ku dňu prevzatia a odovzdania diela.
10.2 O odovzdaní a prevzatí diela bude spísaný preberací protokol, z ktorého bude zrejmý stav diela v okamihu jeho prevzatia objednávateľom. Preberací protokol spíšu zmluvné strany v troch vyhotoveniach. Zápis bude obsahovať minimálne: 
· označenie stavby a popis diela,
· označenie zmluvných strán,
· vyjadrenie objednávateľa k prevzatiu diela,
· súpis nedostatkov a drobných chýb, ak ich dielo obsahuje a termín ich odstránenia,
· podpisy.
[bookmark: _Ref206837891] 
10.3 [bookmark: _Ref240486880]Zhotoviteľ, v súlade s Prílohou č. 5, k preberaciemu konaniu pripraví:
· stavebný denník, 
· zápisy a osvedčenia o vykonaných skúškach použitých materiálov a výrobkov (certifikáty), 
· zápisy o skúškach zhotoveného diela vrátane protokolárnych vyhodnotení tlakových a tesnostných skúšok, skúšok funkčnosti armatúr a hydrantov, preplachu a dezinfekcie;
· zoznam použitých materiálov, výrobkov a prvkov spolu s uvedením dĺžky záručnej doby poskytovanej výrobcom pri každom z nich, pokiaľ presahuje minimálnu záručnú dobu podľa tejto zmluvy;
· ďalšiu dokumentáciu vyplývajúcu z tejto zmluvy, 
· všetky doklady súvisiace s nakladaním a odstránením odpadu, ktorý vznikol pri zhotovovaní diela, a to v súlade so Zákonom o odpadoch, 
· záručné listy, 
· dokumentáciu potrebnú na vydanie kolaudačného rozhodnutia a iné doklady požadované objednávateľom alebo stavebným dozorom;
· geometrické plány s vyznačením ochranného pásma na účely zriadenia vecného bremena k líniovej stavbe;
· podrobný číslovaný zoznam odovzdávaných podkladov. 
10.4 Objednávateľ je oprávnený odmietnuť dielo prevziať najmä v prípade, ak nie je vyhotovené v dohodnutej kvalite podľa zmluvy, ak nie je vyhotovené celé dielo podľa zmluvy alebo ak dielo má vady, ktoré bránia jeho užívaniu.
10.5 Zhotoviteľ vyhotoví a určení zástupcovia zmluvných strán podpíšu preberací protokol v troch vyhotoveniach a v súlade s vyhláškou Ministerstva výstavby a regionálneho rozvoja č. 83/2008 Z. z., ktorou sa vykonáva zákon o verejných prácach.
10.6 Dielo je zhotovené a odovzdané podpisom preberacieho protokolu oboma zmluvnými stranami. Dielo sa považuje za dokončené až po riadnom ukončení všetkých prác podľa tejto zmluvy bez vád a po odovzdaní dokladov podľa bodu 10.3 tejto zmluvy objednávateľovi.
10.7 Zhotoviteľ je povinný vypratať stavenisko do tridsiatich (30) dní od podpisu preberacieho protokolu. V prípade nesplnenia tejto povinnosti je objednávateľ oprávnený účtovať zhotoviteľovi zmluvnú pokutu vo výške 500 EUR bez DPH za každý začatý deň omeškania s vyprataním staveniska. Týmto nie je dotknuté právo na náhradu škody v plnej výške.
10.8 Objednávateľ sa zaväzuje zabezpečiť preberanie diela, kontrolu, rozsah, akosť dodávok a prác v súlade s touto zmluvou, určeným zástupcom objednávateľa.
10.9 [bookmark: _Ref206616477]V prípade, ak má dielo pri jeho odovzdávaní vady a/alebo nedorobky, ktoré sťažujú a/alebo bránia riadnemu, bezpečnému a plne funkčnému užívaniu diela, objednávateľ nemá povinnosť ho prevziať a podpísať preberací protokol. Ak objednávateľ odmietne prevziať dielo, uvedie v zápise dôvody takéhoto odmietnutia. K tomuto je zhotoviteľ oprávnený uviesť svoje stanovisko. Zmluvné strany si následne stanovia deň opätovného prevzatia a odovzdania diela. Bod 4.1 tejto zmluvy týmto nie je dotknutý.
10.10 [bookmark: _Ref206616480]Objednávateľ je oprávnený prevziať dielo aj s drobnými vadami a nedorobkami, ktoré sami o sebe ani v spojení s inými nesťažujú a nebránia riadnemu, bezpečnému a plne funkčnému užívaniu diela. Zhotoviteľ je povinný odstrániť tieto drobné vady a nedorobky na svoje náklady riadne a včas, t. j. za podmienok a v lehotách oznámených objednávateľom a uvedených v preberacom protokole, v opačnom prípade má objednávateľ právo odstrániť vady a nedorobky sám alebo ich nechať odstrániť treťou osobou na náklady zhotoviteľa. Lehoty musia byť určené tak, aby odstránenie drobných vád a/alebo nedorobkov bolo objektívne technicky zrealizovateľné.
10.11 Zhotoviteľ je povinný počas realizácie diela zabezpečovať kontrolné skúšky použitých materiálov ako aj stavebných častí diela podľa príslušnej platnej STN. Materiály a stavebné časti, ktoré nevyhoveli kvalitatívnym skúškam, zhotoviteľ odstráni bezodkladne na vlastné náklady. Preberacie skúšky budú vykonávané v rozsahu podľa KSP, vrátane protokolov o tlakovej/tesnostnej skúške a protokolov o preplachu a dezinfekcii. Doklady o vykonaných skúškach predloží objednávateľovi počas preberacieho konania.
10.12 Zhotoviteľ nie je oprávnený poskytnúť akúkoľvek dokumentáciu a ani iné výsledky svojej činnosti, ktorá súvisí s vykonávaním diela iným osobám ako objednávateľovi.
10.13 Pokiaľ sa zistí pri kolaudačnom konaní nutnosť dodania ďalších dokladov od zhotoviteľa, zaväzuje sa zhotoviteľ tieto doklady bezplatne dodať objednávateľovi v lehote minimálne piatich (5) pracovných dní pred termínom určeným príslušným orgánom. V prípade porušenia tejto povinnosti je objednávateľ oprávnený požadovať zaplatenie zmluvnej pokuty vo výške 10-násobku správneho poplatku vyrubeného v predmetnom kolaudačnom konaní. Nárok na náhradu škody tým nie je dotknutý.
10.14 Objednávateľ môže prevziať len dielo ako celok. Odsúhlasenie súpisu vykonaných prác sa nepovažuje za prevzatie diela, resp. časti diela. 
XI. Zodpovednosť za vady, záruka za zhotovené dielo
11.1 Zhotoviteľ zodpovedá za úplné, kvalitné, včasné a kompletné zhotovenie diela v celku a v súlade so zmluvou, Dokumentáciou stavby, Výkazom výmer, harmonogramom prác a príslušnými povoleniami vzťahujúcimi sa na dielo, vrátane zmien a doplnkov počas vykonávania prác, ak budú schválené v súlade s ustanoveniami zmluvy. Zhotoviteľ zodpovedá za to, že ním vykonané práce a dodané materiály budú zodpovedať príslušným právnym predpisom a normám platným v Slovenskej republike a Európskej únii. Kvalita vykonaného diela musí byť v súlade s platnými technickými normami a štandardmi, obvykle aplikovanými v stavebníctve, ako aj s požiadavkami špecifikovanými zmluvou, Dokumentáciou stavby, Výkazom výmer, príslušnými povoleniami vzťahujúcimi sa na dielo a platným právnymi predpismi.
11.2 Zhotoviteľ zodpovedá za všetky vady, ktoré má dielo v čase podpisu preberacieho protokolu, vrátane skrytých a právnych vád a za všetky vady vzniknuté počas záručnej doby. Ak objednávateľ prevezme dielo so skrytými vadami, ktoré nemohol zistiť pri odovzdaní a prevzatí diela a ktoré sa vyskytnú v záručnej lehote, má právo na dodatočné bezplatné odstránenie týchto vád za podmienok dohodnutých v tejto zmluve. 
11.3 Vady existujúce pri preberaní diela je objednávateľ povinný oznámiť pri prevzatí diela, najneskôr však bez zbytočného odkladu po tom, čo ich zistil. Týmto nie je dotknutý bod 10.9 a 10.10 tejto zmluvy a ustanovenie § 560 ods. 2 Obchodného zákonníka.
11.4 Nárok objednávateľa zo zodpovednosti za vady sa bude spravovať § 564 Obchodného zákonníka.
11.5 [bookmark: _Ref206616533]Ak objednávateľ v prípade vady diela (vrátane spornej vady) zvolí nárok odstránenia vady opravou, zhotoviteľ zodpovedá za bezplatné odstránenie vád. Zhotoviteľ je povinný nastúpiť na odstraňovanie vád do piatich (5) dní od ich nahlásenia a vytknuté vady odstrániť v termíne určenom objednávateľom.
11.6 [bookmark: _Ref207956247]Ak zhotoviteľ neodstráni vytknuté vady v zmysle bodu 11.5 tejto zmluvy v určenom termíne, môže objednávateľ nechať vady odstrániť na náklady zhotoviteľa sám alebo prostredníctvom tretej osoby. Odstránením vady na náklady zhotoviteľa nezaniká jeho zodpovednosť za vady či záruka za akosť, ani sa neobmedzuje ich rozsah a nie je ani dotknuté právo objednávateľa na zmluvnú pokutu za omeškanie s odstránením vád stanovenú v bode 12.3 tejto zmluvy. Zmluvné strany sa dohodli, že objednávateľ je oprávnený jednostranne započítať si svoju pohľadávku voči zhotoviteľovi titulom odstránenia vady v zmysle vyššie uvedeného. Zmluvné strany sa dohodli, že objednávateľ je oprávnený uspokojiť si jednostranným zápočtom zo zádržného aj náklady a straty objednávateľa plynúce z nedodržania lehoty výstavby zhotoviteľom a náklady vzniknuté objednávateľovi v dôsledku odstúpenia od zmluvy z dôvodov na strane zhotoviteľa.
11.7 Zhotoviteľ nezodpovedá za vady spôsobené neodborným zásahom objednávateľa do diela po jeho ukončení.
11.8 Zhotoviteľ zodpovedá objednávateľovi za škodu (vrátane finančných strát), ktorá vznikla objednávateľovi v dôsledku vád na diele, za ktoré zodpovedá zhotoviteľ. Skutočnosť, že objednávateľ alebo stavebný dozor skontroloval výkresy, výpočty, dodávky, vzorky a vykonané práce, nezbavuje zhotoviteľa zodpovednosti za prípadné vady a nedostatky a vykonávanie potrebných kontrol tak, aby bolo zaručené riadne splnenie predmetu zmluvy. Zhotoviteľ zároveň zodpovedá za to, že sa dodané množstvo zhoduje s údajmi v sprievodných dokladoch.
11.9 [bookmark: _Ref206617182]Zhotoviteľ poskytne záruku na úplné a kvalitné vykonanie diela podľa tejto zmluvy, na kvalitu použitých materiálov a výrobkov a na dosiahnutie kvalitatívno-technických parametrov diela, a to na obdobie šesťdesiatich (60) mesiacov odo dňa podpísania preberacieho protokolu oboma zmluvnými stranami. Dielo musí mať počas záručnej doby vlastnosti dohodnuté v tejto zmluve a inak obvyklé pre dielo tohto druhu.
11.10 [bookmark: _Ref206617174]Zhotoviteľ v súlade s bodom 11.9 zodpovedá za to, že dielo je zhotovené na základe Výkazu výmer a všeobecne záväzných právnych predpisov a podľa podmienok dohodnutých v tejto zmluve a že počas plynutia záručnej doby bude mať vlastnosti dohodnuté v tejto zmluve. Zhotoviteľ ručí za to, že dielo má v čase prevzatia zmluvne dohodnuté vlastnosti, že zodpovedá technickým normám a predpisom platným a účinným na území SR, že nemá vady, ktoré by rušili alebo znižovali hodnotu alebo schopnosť jeho používania k zvyčajným alebo v zmluve predpokladaným účelom. Zhotoviteľ zodpovedá za nedostatky, ktoré má dielo v čase jeho odovzdávania objednávateľovi a počas záručnej doby. Ak odovzdané dielo bude mať vady, má objednávateľ právo na dodatočné bezplatné odstránenie vady.
11.11 Pre práce, na ktorých boli zistené vady a nedorobky pri odovzdávaní a preberaní predmetu zmluvy, začína záručná doba plynúť dňom ich odstránenia napriek tomu, že sa považujú za prebraté dňom podpisu preberacieho protokolu.
11.12 Zhotoviteľ je povinný pri preberacom konaní odovzdať objednávateľovi zoznam použitých materiálov, výrobkov a prvkov spolu s uvedením dĺžky záručnej doby poskytovanej výrobcom pri každom z nich, pokiaľ presahuje minimálnu záručnú dobu podľa tejto zmluvy.
11.13 Zhotoviteľ neposkytuje záruku na vykonané práce, ktoré vykoná na pokyn objednávateľa, len ak na nevhodnosť pokynu objednávateľa vopred upozornil, resp. upozornil objednávateľa na rozpor s platnými technologickými postupmi.
11.14 Ak záväzok zhotoviteľa zhotoviť dielo celkom alebo z časti zanikne inak ako splnením, zodpovedá zhotoviteľ za vady prác, ktoré pri zhotovovaní diela už uskutočnil a objednávateľ ich prevzal, v rozsahu a za podmienok obdobne ako keby záväzok zhotoviteľa zhotoviť dielo zanikol splnením. Objednávateľ je povinný oznámiť zhotoviteľovi vady takýchto prác bez zbytočného odkladu potom, čo ich zistil, najneskôr však do uplynutia záručnej doby, ktorá začína plynúť dňom, kedy záväzok zhotoviteľa zhotoviť dielo celkom alebo z časti zanikol inak ako splnením.
11.15 Ak by práce na odstraňovaní niektorej vady a/alebo nedorobku a/alebo poškodenia mohli ovplyvniť výkonnosť a/alebo funkčnosť diela, môže objednávateľ vyžadovať opakovanie akýchkoľvek už vykonaných súvisiacich skúšok. Táto požiadavka musí byť objednávateľom oznámená zhotoviteľovi do pätnástich (15) dní od odstránenia vady a/alebo nedorobku a/alebo poškodenia. Vzniknuté náklady hradí zhotoviteľ.
11.16 V prípade zhotoviteľa, ktorý je združením, sú všetci účastníci voči objednávateľovi zodpovední spoločne a nerozdielne.
XII. Zmluvné pokuty
12.1 [bookmark: _Ref206618925]Zmluvné strany sa dohodli, že pri nedodržaní zmluvne dohodnutého termínu zhotovenia a odovzdania diela alebo termínu vykonania diela bez zavinenia objednávateľa, môže objednávateľ zhotoviteľovi fakturovať zmluvnú pokutu vo výške 0,025 % z ceny celého diela za každý aj začatý deň omeškania. Týmto nie je dotknutý nárok na náhradu škody v plnom rozsahu.
12.2 Zmluvné strany sa dohodli, že v prípade omeškania objednávateľa s úhradou faktúry, môže zhotoviteľ objednávateľovi fakturovať úrok z omeškania vo výške 0,025 % z fakturovanej sumy za každý aj začatý deň omeškania. 
12.3 [bookmark: _Ref206616757]Ak je zhotoviteľ v omeškaní s odstránením vady, objednávateľ má právo požadovať zmluvnú pokutu vo výške 0,05 % z ceny diela bez DPH za každý aj začatý deň omeškania po uplynutí termínu určeného podľa bodu 11.5 tejto zmluvy. Týmto nie je dotknutý nárok na náhradu škody v plnom rozsahu.
12.4 Zmluvné strany sa dohodli, že v prípade nesplnenia povinnosti zhotoviteľa vykonať dielo v požadovanom rozsahu a/alebo v dojednanej cene a/alebo v dojednanej kvalite a/alebo akosti, má objednávateľ právo uplatniť u zhotoviteľa zmluvnú pokutu vo výške 1 % z ceny diela. Týmto nie je dotknuté právo na náhradu škody v plnom rozsahu.
12.5 Zhotoviteľ znáša všetky sankcie a škodu, ktoré boli uplatnené voči objednávateľovi tretími osobami, za porušenie povinností zhotoviteľa v súvislosti s vykonávaním diela.
12.6 Ak zhotoviteľ postúpi pohľadávku v rozpore s bodom 13.2 tejto zmluvy, je povinný uhradiť objednávateľovi zmluvnú pokutu vo výške 20 % z hodnoty pohľadávky, ktorú postúpil. Pre vylúčenie akýchkoľvek pochybností, týmto nie je dotknutá neplatnosť takéhoto úkonu. Zároveň týmto nie je dotknuté právo na náhradu škody v plnom rozsahu.
12.7 Ak z dôvodu nedodržania termínu ukončenia diela a/alebo nedodržania harmonogramu prác a/alebo z akýchkoľvek iných dôvodov na strane zhotoviteľa, určí poskytovateľ objednávateľovi ako prijímateľovi NFP povinnosť vrátiť NFP alebo jeho časť poskytnutú na tento predmet zmluvy, a/alebo bude poskytovateľ krátiť NFP formou akejkoľvek sankcie, je objednávateľ oprávnený požadovať a zhotoviteľ mu je povinný zaplatiť zmluvnú pokutu vo výške rovnajúcej sa celej sume NFP, ktorú bude musieť objednávateľ poskytovateľovi vrátiť, resp. vo výške rovnajúcej sa udelenej sankcie v zmysle vyššie uvedeného. Zhotoviteľ je povinný zaplatiť sumu, ktorú objednávateľ vráti poskytovateľovi v plnej výške v lehote uvedenej v písomnej výzve objednávateľa. Právo na náhradu škody v plnej výške a zmluvnú pokutu podľa bodu 12.1 zmluvy tým nie je dotknuté.
12.8 Ak je zhotoviteľ v omeškaní s prevzatím staveniska v lehote podľa bodu 4.1 tejto zmluvy, objednávateľ má právo požadovať zmluvnú pokutu vo výške 0,05 % z ceny diela bez DPH za každý aj začatý deň omeškania. Týmto nie je dotknutý nárok na náhradu škody v plnom rozsahu.
12.9 Zaplatenie akejkoľvek zmluvnej pokuty podľa tejto zmluvy nevylučuje právo oprávnenej zmluvnej strany požadovať náhradu škody v plnom rozsahu. Ak tá istá skutočnosť zakladá nárok na viacero zmluvných pokút podľa tejto zmluvy, oprávnená zmluvná strana je oprávnená uplatniť si iba jednu zmluvnú pokutu podľa vlastného výberu, pokiaľ táto zmluva výslovne neustanovuje inak. Právo požadovať náhradu škody v plnom rozsahu tým nie je dotknuté.

XIII. Zadávanie subdodávok a postúpenie zmluvy
13.1 
13.1 	Subdodávateľ je hospodársky subjekt, ktorý uzavrie alebo uzavrel so zhotoviteľom ako úspešným uchádzačom písomnú odplatnú zmluvu na plnenie určitej časti zákazky podľa § 2 ods. 5 Zákona o verejnom obstarávaní. Zoznam subdodávateľov zhotoviteľa tvorí Prílohu č. 4 tejto zmluvy.
13.2 [bookmark: _Ref207011031][bookmark: _Ref206622793]Zhotoviteľ nesmie postúpiť celú túto zmluvu alebo jej časť alebo akúkoľvek výhodu alebo podiel v nej alebo podľa nej bez predchádzajúceho súhlasu objednávateľa a/alebo v rozpore so Zákonom o verejnom obstarávaní. 
13.3 Zhotoviteľ nesmie zadať subdodávateľom zhotovenie celého diela.
13.4 [bookmark: _Ref206621339]Zhotoviteľ nie je oprávnený práva a povinnosti vyplývajúce z tejto zmluvy previesť na tretiu osobu, bez vopred daného písomného súhlasu objednávateľa, zároveň zhotoviteľovi subdodávatelia nie sú oprávnení práva a povinnosti vyplývajúce z subdodávateľskej zmluvy so zhotoviteľom previesť na tretiu osobu, bez vopred daného písomného súhlasu objednávateľa, pričom to isté platí pre subdodávateľov zhotoviteľových subdodávateľov atď. (schvaľovanie subdodávateľov v ktoromkoľvek rade). Požiadavka na schválenie subdodávateľa v ktoromkoľvek rade sa predkladá stavebnému dozoru alebo objednávateľovi. Zhotoviteľ je oprávnený na zmenu svojich subdodávateľov v ktoromkoľvek rade len s predchádzajúcim písomným súhlasom objednávateľa. Zhotoviteľ je povinný v žiadosti o súhlas poskytnúť objednávateľovi o navrhovanom subdodávateľovi v ktoromkoľvek rade všetky údaje podľa § 41 ods. 3 Zákona o verejnom obstarávaní. Navrhovaný subdodávateľ v ktoromkoľvek rade musí spĺňať podmienky účasti podľa § 41 ods. 1 písm. b) Zákona o verejnom obstarávaní. Ak navrhovaný subdodávateľ zároveň nahrádza pôvodného subdodávateľa, ktorý vystupoval v pozícii inej osoby v zmysle § 33 a/alebo § 34 Zákona o verejnom obstarávaní (t. j. prostredníctvom ktorého zhotoviteľ v rámci predloženej ponuky preukazoval splnenie podmienok účasti vo verejnom obstarávaní), je nový subdodávateľ povinný preukázať splnenie podmienok účasti podľa § 33 a/alebo § 34 Zákona o verejnom obstarávaní v rozsahu minimálnych požiadaviek stanovených v súťažných podkladoch, a to predložením príslušných dokladov v zmysle súťažných podkladov spolu so žiadosťou o súhlas.
13.5 Za vykonanie diela, časti diela a/alebo akýchkoľvek prác subdodávateľom v ktoromkoľvek rade, má zhotoviteľ zodpovednosť akoby dielo, časť diela a/alebo práce vykonával sám.
13.6 Objednávateľ si vyhradzuje právo odmietnuť kedykoľvek akéhokoľvek subdodávateľa (v ktoromkoľvek rade) bez toho, že by mal zhotoviteľ nárok na kompenzáciu. V takomto prípade je zhotoviteľ povinný bez zbytočného odkladu právne relevantným spôsobom ukončiť zmluvu so subdodávateľom a uplatňovať voči nemu všetky svoje práva vyplývajúce zo zaniknutého zmluvného vzťahu.
13.7 Objednávateľ neudelí súhlas v zmysle bodu 13.4 tejto zmluvy, najmä ak nominovaný subdodávateľ (v ktoromkoľvek rade) bol uchádzačom o zákazku, ktorá je predmetom tejto zmluvy a z akéhokoľvek dôvodu neuspel a/alebo nespĺňa povinnosti vyplývajúce mu zo zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „Zákon o RPVS“).
13.8 Objednávateľ ma právo kedykoľvek odvolať súhlas podľa bodu 13.4. tejto zmluvy, najmä v prípade, že práce subdodávateľa (v ktoromkoľvek rade) nie sú vykonávané v súlade s touto zmluvou a/alebo k spokojnosti objednávateľa.
13.9 Ak zhotoviteľ v súlade s touto zmluvou zadá časť diela subdodávateľovi je povinný mu za riadne a včas vykonané práce a/alebo službu a/alebo dodanie tovaru v zmysle subdodávateľskej zmluvy zaplatiť. Zhotoviteľ nie je oprávnený viazať platby subdodávateľovi na zaplatenie faktúry objednávateľom zhotoviteľovi (zákaz odkladacej podmienky na platby).
13.10 Ak budú práce na spoločnom pracovisku vykonávať viacerí subdodávatelia zhotoviteľa (v ktoromkoľvek rade), koordináciu úloh a vzájomnú informovanosť pri realizácii prác na stavenisku z hľadiska zaistenia bezpečnosti a ochrany zdravia pri práci zabezpečuje zhotoviteľ.
13.11 [bookmark: _Ref206621469]Zhotoviteľ je povinný objednávateľovi bezodkladne oznámiť akúkoľvek zmenu údajov týkajúcich sa jeho subdodávateľov (v ktoromkoľvek rade) a doručiť objednávateľovi upravenú Prílohu č. 4. 
13.12 Zhotoviteľ nie je povinný získať predchádzajúci súhlas objednávateľa podľa bodu 13.4 13.4 ani oznámiť zmenu údajov podľa 13.11 tohto článku zmluvy pre dodávateľov tovaru. Ostatné ustanovenia týkajúce sa subdodávateľov (v ktoromkoľvek rade) týmto nie sú dotknuté.
XIV. Vyššia moc
14.1 Za porušenie tejto zmluvy spôsobené vyššou mocou zmluvné strany nezodpovedajú. Pod vyššou mocou chápu zmluvné strany udalosti, ktoré nebolo možné predvídať alebo ak ich aj zmluvné strany predvídali, tieto sa uskutočnili mimo ich vôle a vplyvu, ak tieto plne alebo čiastočne bránili plneniu podmienok tejto zmluvy. Zmluvné strany sa oslobodzujú od zodpovednosti za čiastočné alebo úplné nesplnenie zmluvných záväzkov resp. za omeškanie (vzhľadom na charakter okolnosti vyššej moci), pokiaľ ich splnenie bolo ovplyvnené alebo znemožnené prípadom vyššej moci za predpokladu, že zmluvná strana, ktorej takáto udalosť bráni v plnení, nie je v omeškaní so svojimi povinnosťami podľa tejto zmluvy a bez tohto omeškania (ak by zmluvná strana, ktorá je v omeškaní, splnila svoje povinnosti včas) by prípad vyššej moci nenastal. V tomto prípade sa predlžuje lehota plnenia zmluvných povinností o dobu, počas ktorej budú následky prípadu vyššej moci trvať. Povinnosť preukázať existenciu prípadu vyššej moci má tá zmluvná strana, ktorá sa jej dovoláva. 
14.2 Zmluvná strana, u ktorej nastal prípad vyššej moci, o tom bezodkladne (t. j. najneskôr nasledujúci pracovný deň) od vzniku takej udalosti a bezodkladne po jej skončení, písomne upovedomí druhú zmluvnú stranu
14.3 V prípade, že by vyššia moc spôsobila odloženie zmluvných záväzkov o viac ako jeden (1) mesiac, dohodnú sa zmluvné strany na ďalšom postupe realizácie tejto zmluvy. 
XV. Odstúpenie od zmluvy
15.1 [bookmark: _Ref207011608]Objednávateľ či zhotoviteľ môže odstúpiť od tejto zmluvy z dôvodov stanovených v obchodnom zákonníku alebo z dôvodov stanovených touto zmluvou, a to aj z nasledovných dôvodov:
· bol na majetok druhej zmluvnej strany vyhlásený konkurz, bol zamietnutý návrh na vyhlásenie konkurzu pre nedostatok majetku, alebo ak bol konkurz zrušený z dôvodu, že majetok úpadcu nestačí na úhradu výdavkov a odmenu správcu konkurznej podstaty, alebo bolo konkurzné konanie zastavené pre nedostatok majetku, alebo ak bol konkurz zrušený pre nedostatok majetku, alebo ak po ukončení konkurzného konania nezostane spoločnosti žiaden majetok, alebo dôjde k akémukoľvek činu alebo udalosti, ktorá by mala (podľa platných zákonov) podobný efekt ako ktorýkoľvek z uvedených činov alebo udalostí, alebo
· druhá zmluvná strana vstúpila do likvidácie.
15.2 [bookmark: _Ref207004315]Objednávateľ môže odstúpiť od tejto zmluvy aj v prípade:
· pokiaľ zhotoviteľ podstatným spôsobom poruší svoje povinnosti vyplývajúce z tejto zmluvy alebo povinnosti v oblasti bezpečnosti práce a ochrany zdravia pri práci, najmä ak takýmto porušením ohrozí život alebo zdravie osôb,
· ak zhotoviteľ opustí dielo, alebo inak jasne prejavuje úmysel nepokračovať v konaní svojich povinností podľa tejto zmluvy,
· ak zhotoviteľ zadá celé dielo ako subdodávku,
· ak zhotoviteľ postúpi celú túto zmluvu, alebo jej časť alebo akúkoľvek výhodu alebo podiel v nej alebo podľa nej v rozpore s bodom 13.2 tejto zmluvy,
· ak z dôvodu existencie vyššej moci, ktorá má dosah na dielo, nebude mať záujem naďalej zotrvať v tomto zmluvnom vzťahu, 
· ak sa zhotoviteľ ocitne v omeškaní so splnením svojho záväzku podľa tejto zmluvy po dobu dlhšiu než štrnásť (14) dní, v tom prípade, keď poskytne zhotoviteľovi primeranú lehotu na nápravu s písomným upozornením, že po jej nedodržaní od zmluvy odstúpi, alebo
· ak v čase jej uzavretia existoval dôvod na vylúčenie zhotoviteľa pre nesplnenie podmienky účasti podľa § 32 ods. 1 písm. a) Zákona o verejnom obstarávaní, ak táto nemala byť uzavretá so zhotoviteľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie. 
15.3 Pre účely tejto zmluvy sa podstatným porušením zmluvy rozumie najmä omeškanie zhotoviteľa so zhotovením a odovzdaním diela o viac ako tridsať (30) dní po uplynutí dodatočnej lehoty na nápravu poskytnutej zo strany objednávateľa, alebo vykonanie diela inej ako dohodnutej akosti, alebo v inej ako dohodnutej kvalite alebo v inej ako dohodnutej cene, alebo ak nastanú okolnosti uvedené v bode 15.1 alebo 15.2 tohto článku. Podstatné porušenie má za následok, že oprávnená strana využije právo od tejto zmluvy odstúpiť podľa § 345 a § 564 Obchodného zákonníka.
15.4 Rozhodnutím odstúpiť od tejto zmluvy sa objednávateľ nevzdáva žiadnych jeho ostatných práv. Ak objednávateľ odstúpi od tejto zmluvy, nezodpovedá zhotoviteľovi za stratu zisku, stratu inej zákazky alebo za inú nepriamu alebo následnú stratu alebo škodu, ktorá mu môže vzniknúť v súvislosti s odstúpením.
15.5 Objednávateľ má právo bez akýchkoľvek sankcií odstúpiť od zmluvy so zhotoviteľom v prípade, kedy ešte nedošlo k plneniu zo zmluvy a výsledky administratívnej finančnej kontroly poskytovateľa a/alebo Úradu pre verejné obstarávanie, prípadne iného príslušného kontrolného orgánu, viažuce sa na túto zákazku neumožňujú financovanie výdavkov vzniknutých z obstarávania stavebných prác podľa tejto zmluvy. Za plnenie zo zmluvy sa na účely tohto bodu považuje najmä odovzdanie a prevzatie staveniska a začatie vykonávania prác na diele. Objednávateľ má taktiež právo bez akýchkoľvek sankcií odstúpiť od tejto zmluvy aj v prípade, ak výsledky administratívnej finančnej kontroly poskytovateľa a/alebo Úradu pre verejné obstarávanie, prípadne iného príslušného kontrolného orgánu (vrátane uplatnenia alebo navrhnutia finančnej opravy/korekcie alebo inej obdobnej sankcie) neumožňujú úplné financovanie výdavkov vzniknutých pri realizácii diela podľa tejto zmluvy z prostriedkov NFP. Pri odstúpení podľa tohto bodu zhotoviteľ nemá voči objednávateľovi nárok na náhradu akýchkoľvek nákladov, výdavkov alebo strát. Tým nie je dotknuté právo zhotoviteľa na úhradu ceny za práce, ktoré boli do dňa odstúpenia preukázateľne vykonané a objednávateľom prevzaté.
15.6 Objednávateľ môže odstúpiť od časti zmluvy, ktorou došlo k podstatnej zmene pôvodnej zmluvy, a ktorá si vyžadovala nové verejné obstarávanie.
15.7 Objednávateľ môže odstúpiť od zmluvy uzavretej so zhotoviteľom, ktorý nebol v čase uzavretia zmluvy zapísaný v registri partnerov verejného sektora alebo ak bol vymazaný z registra partnerov verejného sektora.
15.8 Zhotoviteľ môže odstúpiť od zmluvy v prípade meškania úhrady ceny jeho výkonov z dôvodov na strane objednávateľa o viac ako tridsať (30) dní po uplynutí dodatočne poskytnutej lehoty na plnenie poskytnutej na základe písomnej výzvy zhotoviteľa. Zhotoviteľ má právo na náhradu škody a nákladov spôsobených odstúpením od zmluvy, ktoré si uplatní bez zbytočného odkladu.
15.9 Odstúpenie od tejto zmluvy musí byť vykonané písomne a doručené druhej zmluvnej strane na adresu uvedenú v záhlaví tejto zmluvy. V odstúpení musí byť uvedený dôvod odstúpenia. 
XVI. Zástupcovia zmluvných strán
16.1 [bookmark: _Ref206609697]Určeným zástupcom objednávateľa (projektovým manažérom zákazky) pri zhotovovaní diela je Ing. Dušan Lešo a Ing. Pavol Mutafov (tel. č.: [●]), ktorý na základe poverenia objednávateľa bude zodpovedný za monitorovanie realizácie zmluvy v súlade so zmluvou o poskytnutie nenávratného finančného príspevku a bude mať všetky právomoci na vydávanie pokynov stavebnému dozoru a/alebo zhotoviteľovi za účelom zabezpečenia vykonávanie diela v súlade s touto zmluvou. Určený zástupca objednávateľa bude ďalej oprávnený podpisovať v mene objednávateľa preberací protokol v súlade s vyhláškou Ministerstva výstavby a regionálneho rozvoja SR č. 83/2008 Z. z., ktorou sa vykonáva zákon o verejných prácach.
16.2 Určeným zástupcom zhotoviteľa pri zhotovovaní diela (hlavný stavbyvedúci) je [●] (tel. č.: [●]).
16.3 Určení zástupcovia zmluvných strán pri zhotovovaní diela najmä konajú za zmluvné strany v technických veciach súvisiacich so zhotovovaním diela, vykonávajú zápisy v stavebnom denníku a podpisujú preberací protokol. Určený zástupca objednávateľa pri zhotovovaní diela tiež vykonáva kontrolu za objednávateľa, vrátane súvisiacich opatrení, a vyjadruje za objednávateľa stanovisko k súpisu prác, ktorý je podkladom na vystavenie faktúry.
16.4 Zmena určených zástupcov zmluvných strán nevyžaduje zmenu zmluvy o dielo. Zhotoviteľ, je však povinný o takúto zmenu a/alebo zmenu osoby iného kľúčového odborníka uvedeného v Prílohe č. 3 vopred písomne požiadať objednávateľa prostredníctvom stavebného dozoru. Navrhnutý nový kľúčový odborník musí spĺňať rovnaké požiadavky, aké spĺňal predchádzajúci a ktoré boli stanovené v súťažných podkladoch pre príslušnú funkciu. 
16.5 Určením zástupcu objednávateľa nie je dotknuté právo objednávateľa kontrolovať zhotovovanie diela tiež ďalšími osobami, najmä v oblasti technického a autorského dozoru, BOZP, ochrany životného prostredia a požiarnej ochrany.
XVII. Doručovanie
17.1 Adresou pre doručovanie písomností je adresa uvedená v záhlaví tejto zmluvy alebo adresa, ktorú zmluvná strana po uzavretí tejto zmluvy písomne oznámi druhej zmluvnej strane.
17.2 V prípade, ak nie je v zmluve dohodnuté inak, tak sa písomnosti podľa tejto zmluvy doručujú osobne alebo poštou. Písomnosti je možné doručovať elektronicky prostredníctvom emailu len v prípade, že sa tak zmluvné strany vyslovene vopred dohodnú.
17.3 Ak to nie je v rozpore s právnymi predpismi, tak prejav vôle odosielateľa je voči adresátovi riadne uplatnený aj okamihom, kedy adresát prijatie prejavu vôle odmietne alebo doručenie inak úmyselne zmarí (znemožní), alebo ak zásielka bude vrátená odosielateľovi ako nedoručená.
XVIII. Zmena zmluvy
18.1 
18.1	Akákoľvek zmena alebo doplnenie obsahu tejto zmluvy je možné len formou písomných dodatkov v súlade so Zákonom o verejnom obstarávaní a Príručkou, ktoré budú platné, ak budú riadne potvrdené a podpísané oprávnenými zástupcami oboch zmluvných strán.
XIX. Ochrana informácií
19.1 
19.1	Objednávateľ a zhotoviteľ sa zaväzujú, že obchodné a technické informácie (ďalej len „dôverné 	informácie”), ktoré im boli zverené zmluvným partnerom v súvislosti s touto zmluvou 	a realizáciou diela, nesprístupnia tretím osobám bez písomného súhlasu druhej zmluvnej strany, 	alebo ich nepoužijú pre iné účely, než pre plnenie podmienok tejto zmluvy. 
19.2 Zhotoviteľ sa zaväzuje, že všetky technické, cenové, odborné informácie a iné skutočnosti, o ktorých sa počas zhotovovania diela dozvie, sú predmetom obchodného tajomstva a nebudú poskytnuté tretej osobe bez písomného súhlasu objednávateľa.
19.3 Zmluvné strany sú povinné zaistiť utajenie dôverných informácií aj u svojich zamestnancov, subdodávateľov v ktoromkoľvek rade, zástupcov, ako aj iných spolupracujúcich tretích strán, pokiaľ im takéto informácie boli poskytnuté. V takomto prípade sa poskytnutie dôverných informácií týmto osobám nepovažuje za porušenie tejto zmluvy, pokiaľ je nevyhnutné pre naplnenie účelu tejto zmluvy a došlo k nemu len v nevyhnutnom rozsahu.
19.4 Právo užívať, poskytovať a sprístupniť dôverné informácie majú obe strany len v rozsahu a za podmienok nevyhnutných pre riadne plnenie práv a povinností vyplývajúcich z tejto zmluvy.
19.5 Zmluvná strana, ktorá poruší povinnosti vyplývajúce z tohto článku ohľadne ochrany dôverných informácií, je povinná nahradiť druhej zmluvnej strane vzniknutú škodu.
19.6 Za dôverné informácie sa nepovažujú informácie, ktoré sú verejne známe a bežne dostupné tretím osobám, pokiaľ sa tak nestalo porušením povinnosti ich ochrany, ďalej informácie, ktoré sú sprístupnené podľa zákona č. 211/2000 Z. z. o slobodnom prístupe k informáciám, alebo ktoré je objednávateľ podľa tohto zákona povinný sprístupniť.
19.7 Všetky informácie, ktoré neboli niektorou zo strán už zverejnené, alebo nie sú všeobecne známe, sa považujú za dôverné.
XX. Záverečné ustanovenia
20.1 Pre účely tejto zmluvy:
· dňom sa rozumie kalendárny deň, ak nie je ustanovené inak,
· pracovným dňom sa rozumie každý deň okrem soboty, nedele a dňa pracovného pokoja podľa zákona č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov,
· odkaz na akýkoľvek právny predpis znamená odkaz na taký právny predpis v znení neskorších predpisov, ak nie je stanovené inak,
· odkaz na článok, odstavec, písmeno alebo prílohu znamená odkaz na článok, odstavec, písmeno alebo prílohu tejto zmluvy, ak nie je ustanovené inak,
· názvy jednotlivých článkov a príloh sú uvedené len z dôvodu lepšej prehľadnosti a neovplyvňujú interpretáciu tejto zmluvy,
· výrazy v jednotnom čísle môžu byť podľa okolností interpretované aj ako výrazy v množnom čísle,
· v prípade rozporu má prednosť vyjadrenie slovami pred číslami,
· náklady znamenajú všetky odôvodnene vynaložené výdavky (alebo ktoré majú byť vynaložené) či už na stavenisku alebo mimo neho, vrátane réžie a podobných poplatkov, avšak nezahrňujúce zisk.
20.2 Ak je alebo sa stane niektoré ustanovenie tejto zmluvy neplatné alebo neúčinné, nedotýka sa to ostatných ustanovení tejto zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť ustanovenia neplatné alebo neúčinné ustanoveniami platnými a účinnými, ktoré najlepšie zodpovedajú pôvodne zamýšľanému účelu ustanovenia neplatného alebo neúčinného. Do tej doby platí úprava príslušných právnych predpisov.
20.3 [bookmark: _Ref240319553]Zhotoviteľ je povinný v plnom rozsahu dodržiavať zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov (ďalej len „Zákon o nelegálnej práci a nelegálnom zamestnávaní“). Zhotoviteľ vyhlasuje, že v čase uzatvorenia tejto zmluvy neporušuje a počas trvania tejto zmluvy ani nebude porušovať zákaz nelegálneho zamestnávania v zmysle zákona o nelegálnom zamestnávaní.
20.4 Zhotoviteľ je povinný kedykoľvek počas vykonávania diela na žiadosť objednávateľa poskytnúť objednávateľovi doklady a osobné údaje fyzických osôb, prostredníctvom ktorých dodáva prácu alebo poskytuje službu podľa tejto zmluvy, v rozsahu nevyhnutnom na kontrolu dodržiavania zákazu nelegálnej práce a nelegálneho zamestnávania.
20.5 V prípade uloženia pokuty objednávateľovi kontrolným orgánom podľa Zákona o nelegálnej práci a nelegálnom zamestnávaní v dôsledku porušenia povinnosti zhotoviteľa podľa bodu 20.3, je zhotoviteľ povinný uhradiť objednávateľovi plnú výšku pokuty, a to najneskôr do piatich (5) pracovných dní od doručenia výzvy objednávateľa. Uhradením pokuty nie je dotknutý nárok objednávateľa na náhradu ďalšej škody. Objednávateľ je povinný bezodkladne informovať zhotoviteľa o začatí konania, ktorého výsledkom môže byť uloženie pokuty. Objednávateľ je oprávnený jednostranne započítať pohľadávku z titulu uhradenia pokuty podľa tohto bodu voči akejkoľvek pohľadávke zhotoviteľa voči objednávateľovi. Toto právo má prednosť pred akýmikoľvek inými ustanoveniami zmluvy, ktoré mu môžu odporovať.
20.6 Zhotoviteľ vyhlasuje, že ku dňu podpisu tejto zmluvy neexistujú dôvody, na základe ktorých by sa objednávateľ mal stať ručiteľom za daň podľa § 69 ods. 14 v nadväznosti na § 69b Zákona o DPH.
20.7 Zhotoviteľ je povinný zabezpečiť, aby zamestnanci zhotoviteľa a zamestnanci zhotoviteľových subdodávateľov v ktoromkoľvek rade mali na ošatení a mechanizmoch viditeľné označenie svojho zamestnávateľa. Pod označením sa pre účely tohto ustanovenia rozumie názov spoločnosti a/alebo logo spoločnosti.
20.8 Zhotoviteľ je povinný v plnom rozsahu dodržiavať Zákon o RPVS a zabezpečiť ich dodržiavanie aj jeho subdodávateľmi v ktoromkoľvek rade. V prípade porušenia povinnosti zhotoviteľa a/alebo jeho subdodávateľa v ktoromkoľvek rade byť zapísaný v registri v súlade s § 4 ods. 1Zákona o RPVS má objednávateľ právo od tejto zmluvy odstúpiť.
20.9 V prípade uloženia pokuty objednávateľovi v zmysle Zákona o RPVS za porušenie povinnosti zavinením zhotoviteľa je zhotoviteľ povinný pokutu v plnej výške uhradiť objednávateľovi, na základe výzvy objednávateľa na jej úhradu, najneskôr do piatich (5) dní od právoplatnosti rozhodnutia o uložení pokuty. Uhradením pokuty nie je dotknutý nárok objednávateľa na náhradu prípadnej škody. Objednávateľ je povinný bezodkladne zhotoviteľa informovať o konaní vedenom kontrolným orgánom, ktorého výsledkom môže byť uloženie pokuty. Zmluvné strany sa dohodli, že objednávateľ je oprávnený jednostranne započítať si svoju pohľadávku voči zhotoviteľovi titulom uhradenia pokuty v zmysle vyššie uvedeného. Toto ustanovenie má prednosť pred ustanoveniami zmluvy, ktoré mu odporujú.
20.10 [bookmark: _Ref225451721]Zmluvné strany sa dohodli, že akékoľvek pohľadávky, ktoré vzniknú na základe tejto zmluvy jednej strane zmluvy /veriteľovi/ voči druhej strane zmluvy /dlžníkovi/, nebudú postupovať iným osobám /zákaz postúpenia pohľadávky/ bez predchádzajúceho písomného súhlasu dlžníka.
20.11 [bookmark: _Ref225451732]Zmluvné strany sa dohodli, že zhotoviteľ nie je oprávnený jednostranne započítať akúkoľvek svoju pohľadávku voči pohľadávkam objednávateľa. 
20.12 Zmluvné strany vyhlasujú, že pre účely prípravy a plnenia tejto zmluvy spracúvajú osobné údaje fyzických osôb v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a dodržiavajú ho v celom rozsahu.
20.13 Zmluvné strany sa vzájomne zaväzujú dodržiavať zákon č. 69/2018 Z. z. o kybernetickej bezpečnosti a o zmene a doplnení niektorých zákonov v prípade, ak mu predmet zákazky podlieha.
20.14 Zhotoviteľ podpisom tejto zmluvy vyhlasuje, že zmluvné podmienky podľa tejto zmluvy nie sú v hrubom nepomere k právam a povinnostiam vyplývajúcim z tohto záväzkového vzťahu pre zhotoviteľa, nie sú v rozpore so zásadou poctivého obchodného styku a takéto zmluvné dojednania odôvodňuje povaha predmetu zmluvy a existuje pre ne spravodlivý dôvod.
20.15 Všetky doklady a dokumenty odovzdávané zhotoviteľom objednávateľovi sa predkladajú v slovenskom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
20.16 Táto zmluva sa spravuje a vykladá podľa zákonov Slovenskej republiky. Akékoľvek spory budú riešené predovšetkým vzájomnou dohodou zmluvných strán. V prípade, že k takejto dohode nedôjde, je ktorákoľvek zmluvná strana oprávnená podať návrh na začatie konania na príslušný súd Slovenskej republiky.
20.17 Práva a povinnosti zmluvných strán neupravené v tejto zmluve sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi platnými a účinnými v Slovenskej republike.
20.18 Zmluva je vyhotovená v 6-tich vyhotoveniach, z ktorých zhotoviteľ obdrží jedno vyhotovenie a objednávateľ päť vyhotovení.
20.19 Táto zmluva nadobúda platnosť dňom podpísania obidvoma zmluvnými stranami a účinnosť dňom nasledujúcom po dni jej zverejnenia v Centrálnom registri zmlúv. 
20.20 Zhotoviteľ sa zároveň zaväzuje, že až do prevzatia staveniska v súlade s bodom 4.1 zmluvy nebude vykonávať žiadne úkony spojené s realizáciou diela podľa tejto zmluvy, ako aj nebude obstarávať žiadne veci a materiály, ktoré sú potrebné na vykonanie diela; v opačnom prípade objednávateľ nezodpovedá zhotoviteľovi za prípadnú škodu, ktorá mu vznikla v súvislosti s touto činnosťou, a nie je povinný nahradiť zhotoviteľovi akékoľvek náklady ani prípadné škody, ktoré mu vznikli v súvislosti s touto zmluvou. Objednávateľ je oprávnený (a nie je povinný) vydať, resp. zabezpečiť vydanie pokynu stavebného dozoru na prevzatie staveniska podľa bodu 4.1 zmluvy kedykoľvek po nadobudnutí účinnosti tejto zmluvy. Pokyn je oprávnený vydať aj pred doručením výsledkov administratívnej finančnej kontroly Poskytovateľa a/alebo Úradu pre verejné obstarávanie, prípadne iného príslušného kontrolného orgánu, viažucich sa na predmetné verejné obstarávanie a/alebo financovanie realizácie diela. Zároveň je objednávateľ oprávnený vydať, resp. zabezpečiť vydanie takéhoto pokynu aj po doručení uvedených výsledkov kontroly. Do doručenia takéhoto pokynu nie je zhotoviteľ oprávnený požadovať od objednávateľa odovzdanie staveniska, ani akékoľvek plnenie alebo súčinnosť smerujúcu k začatiu realizácie diela, ani si uplatňovať akékoľvek nároky (vrátane nárokov na náhradu nákladov, výdavkov, strát alebo škody) z dôvodu, že nedošlo k odovzdaniu/prevzatiu staveniska. Pre vylúčenie pochybností platí, že ak objednávateľ uplatní právo odstúpiť od tejto zmluvy podľa bodu 15.5 zmluvy pred prevzatím staveniska, pokyn na prevzatie staveniska podľa bodu 4.1 zmluvy sa nevydá a zhotoviteľovi nevzniknú voči objednávateľovi žiadne nároky nad rámec výslovne uvedený v bode 15.5 zmluvy. V prípade, ak do 24 mesiacov od momentu, kedy táto zmluva nadobudla účinnosť, nedôjde k prevzatiu/odovzdaniu staveniska v súlade s bodom 4.1 zmluvy, táto zmluva automaticky zaniká.
20.21 Vzhľadom na uvedené má sa za to, že vo všetkých ustanoveniach zmluvy alebo technických špecifikácií, v ktorých sa odkazuje na dátum podpisu alebo uzavretia tejto zmluvy sa tento odkaz vzťahuje na dátum nadobudnutia účinnosti zmluvy.
20.22 Zánikom tejto zmluvy nezaniká účinnosť tých ustanovení, ktoré majú sankčný charakter pre prípad porušenia povinností vyplývajúcich z tejto zmluvy pre zhotoviteľa a tých ustanovení, ktoré vzhľadom na svoju povahu majú trvať aj po ukončení tejto zmluvy.
20.23 Zmluva sa končí:
a) riadnym splnením všetkých práv a povinnosti zmluvných strán, podpísaním preberacieho protokolu a odovzdaním diela v požadovanom rozsahu, kvalite a stanovených lehotách; alebo
b) odstúpením od zmluvy zmluvnou stranou pre podstatné porušenie zmluvy druhou zmluvnou stranou. V prípade podstatného porušenia zmluvy zhotoviteľom môže objednávateľ od zmluvy odstúpiť bez určenia dodatočnej primeranej lehoty na nápravu, ak v zmluve nie je ustanovené inak; alebo
c) vzájomnou písomnou dohodou zmluvných strán. Zmluva sa v takom prípade skončí dňom podpisu písomnej dohody zmluvných strán o jej ukončení, ak v dohode nie je určené inak.
20.24 [bookmark: _Ref225452033]Odstúpením podľa písm. b) predchádzajúceho bodu sa zmluva končí dňom doručenia písomného odstúpenia druhej zmluvnej strane v listinnej forme. Ak sa doručenie nepodarí alebo ak adresát prijatie odmietne, odstúpenie je účinné na tretí (3.) deň po odoslaní oznámenia o odstúpení od zmluvy druhej zmluvnej strane.
20.25 Dôsledky odstúpenia od zmluvy:
a) objednávateľ umožní prístup zhotoviteľovi na stavenisko, aby mohol vykonať všetky potrebné náležitosti „čiastkového preberacieho konania“
b) zhotoviteľ písomne vyzve objednávateľa k „čiastkovému odovzdaniu diela“ a objednávateľ je povinný do piatich (5) kalendárnych dní od doručenia výzvy začať „čiastkové preberacie konanie“
c) zhotoviteľ do piatich (5) kalendárnych dní vykoná súpis všetkých vykonaných prác ocenený spôsobom, akým je stanovená cena diela
d) zhotoviteľ vykoná finančné vyčíslenie vykonaných prác, prípadne poskytnutých záloh a spracuje „čiastkovú konečnú faktúru“
e) zhotoviteľ odvezie všetok svoj nezabudovaný materiál a vyprace stavenisko najneskôr do pätnástich (15) kalendárnych dní po skončení „čiastkového preberacieho konania“
f) zhotoviteľ je v rámci „čiastkového preberacieho konania“ povinný predložiť a odovzdať dokumentáciu k dielu objednávateľovi k rozsahu zhotoveného diela, ktoré je predmetom „čiastkového preberacieho konania“. Bez splnenia si predloženia dokumentácie k dielu v zmysle predchádzajúcej vety nie je zhotoviteľ oprávnený vystaviť „čiastkovú konečnú faktúru“
g) zmluvná strana, ktorá zapríčinila odstúpenie od zmluvy je povinná uhradiť druhej zmluvnej strane všetky náklady a ekonomicky oprávnené výdavky a straty jej vzniknuté z dôvodov odstúpenia od zmluvy.
[bookmark: _Ref141875310]
podpisy zmluvných strán nasledujú na ďalšej strane 


V Košiciach dňa

Za objednávateľa:						 Za zhotoviteľa:


___________________________________				___________________________________
 [●]								[●]		 		
 predseda predstavenstva 			 


 
___________________________________
 [●]
 člen predstavenstva

Príloha č. 5


Minimálny rozsah podkladov, ktoré je zhotoviteľ povinný odovzdať objednávateľovi pri odovzdaní a prevzatí diela
a) dokumentácia skutočného vyhotovenia 
b) geodetická dokumentácia, geodetický elaborát (porealizačné zameranie stavby),
c) stavebný denník,
d) prevádzkové poriadky a manipulačné poriadky,
e) preberacie protokoly - záznamy od všetkých dotknutých orgánov/organizácií, napríklad od správcov ciest, SVP, ŽSR, potvrdenie správcov skládok o prijatí odpadov (komunálnych a stavebných) a nepoužiteľného výkopu.
f) výkresy so zakreslenými zmenami a odchýlkami, ku ktorým došlo počas realizácie stavby, potvrdené zhotoviteľom,
g) dodacie listy k použitým materiálom s uvedením ich množstva a druhu,
h) certifikáty, elaboráty kvality a osvedčenia o kvalite použitých materiálov a konštrukcií,
i) doklady o preukázaní zhody výrobkov použitých na stavbe,
j) zápisnice, osvedčenia a protokoly o vykonaných skúškach použitých materiálov a zhotoveného diela, najmä protokoly o tlakových a tesnostných skúškach potrubných úsekov a vodovodných prípojok, skúškach funkčnosti armatúr a hydrantov, preplachu a dezinfekcii, ako aj záznamy a súhlasné stanoviská týkajúce sa dotknutých prípojok,
k) všetka dokumentácia vyžadovaná v povoleniach vydaných príslušnými orgánmi,
l) úradne overené geometrické plány trvale osadených objektov na účely zápisu do katastra nehnuteľností,
m) doklady vyžadované podľa zákona č. 79/2015 Z. z. o odpadoch a súvisiacich predpisov.




[image: ]
	
											Príloha č. 6

D O H O D A

o vytvorení podmienok bezpečnosti a ochrany zdravia pri práci na spoločnom pracovisku uzavretá v súlade s § 18 zákona č.124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v platnom znení pri vykonávaní prác podľa zmluvy o dielo č.: [●]


Objednávateľ a Zhotoviteľ 

sa dohodli na tomto vytvorení podmienok bezpečnosti a ochrany zdravia pri práci na spoločnom pracovisku Dobšiná – rekonštrukcia vodovodu.

1.	Zhotoviteľ zabezpečí vo vzťahu k svojim zamestnancom a ich pracovnej činnosti podľa zmluvy plnenie zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov a zodpovedá v plnej miere za zaistenie bezpečnosti a ochrany zdravia pri práci. Pokiaľ je zhotoviteľ samostatne zárobkovo činná osoba plnenie ustanovení zákona č. 124/2006 Z. z. sa na neho vzťahuje v primeranom rozsahu.
2.	Zhotoviteľ zabezpečí uzatvorenie dohody o vytvorení podmienok bezpečnosti a ochrany zdravia pri práci so svojimi subdodávateľmi.
3.	Objednávateľ je oprávnený okamžite zastaviť práce, ak dôjde k ohrozeniu života a zdravia jeho zamestnancov zo strany zhotoviteľa. V zmysle právnych predpisov za škody takto vzniknuté zodpovedá zhotoviteľ.
4.	Zamestnanci zhotoviteľa (príp. jeho subdodávateľov) sú povinní podrobiť sa na vyzvanie orientačnej dychovej skúške, ktorú vykonajú určení zamestnanci objednávateľa.
5.	Zhotoviteľ sa zaväzuje na svoje náklady odstrániť v priebehu prác ním spôsobené nedostatky na úseku bezpečnosti a ochrany zdravia pri práci a ochrany pred požiarmi.
6. 	Zhotoviteľ je povinný vybaviť svojich zamestnancov predpísanými osobnými ochrannými pracovnými prostriedkami[footnoteRef:2] (ďalej aj „OOPP“) a všetci jeho zamestnanci a zamestnanci jeho subdodávateľov sú povinní používať OOPP, ktoré sú pre dané pracovisko a pracovné činnosti predpísané. [2: Osobným ochranným pracovným prostriedkom je v súlade s nariadením vlády Slovenskej republiky č. 395/2006 Z. z. o minimálnych požiadavkách na poskytovanie a používanie osobných ochranných pracovných prostriedkov každý prostriedok, ktorý zamestnanec pri práci nosí, drží alebo inak používa vrátane jeho doplnkov a príslušenstva, ak je určený na ochranu bezpečnosti a zdravia zamestnanca.] 

7.	Zhotoviteľ je povinný dbať na to, aby sa únikové cesty, prístupy k núdzovým východom, k priestorom pred elektrickými rozvodmi, k uzáverom vody a plynu, k prostriedkom a zariadeniam zabezpečujúcim ochranu pred požiarmi na pracovisku udržiavali nezaložené, voľné a čisté.
1. Pri činnostiach so zvýšeným nebezpečenstvom vzniku požiaru, pri akýchkoľvek prácach na miestach so zvýšeným nebezpečenstvom vzniku požiaru, v čase zvýšeného nebezpečenstva vzniku požiaru a v mimopracovnom čase zhotoviteľ zaistí plnenie ustanovení vyhlášky MV SR č.121/2002 Z. z..
1. Ohlasovanie, vyšetrovanie a registrácia pracovných úrazov sa vykonáva v zmysle zákona č.124/2006 Z. z..
1. Zodpovedný vedúci zamestnanec objednávateľa z pracoviska, kde sa budú vykonávať práce, ktorým je [●], preukázateľne oboznámi zhotoviteľa (resp. jeho zamestnancov) o:
· zákaze pohybu na pracoviskách, ktoré nesúvisia s výkonom objednaných prác a o zákaze používania iných ako určených komunikácií a prístupových ciest,
· rizikových faktoroch a nebezpečenstvách pracoviska,
· umiestnení prostriedkov na poskytnutie prvej pomoci,
· zákaze používania mechanizmov, zariadení, strojov, náradia patriacich objednávateľovi,
· zakázaných manipuláciách na pracovisku.
1. Koordináciu prác z pohľadu BOZP za zhotoviteľa bude vykonávať bezpečnostný technik, alebo autorizovaný bezpečnostný technik.
1. Koordináciu prác z pohľadu ochrany pred požiarmi za zhotoviteľa bude vykonávať technik požiarnej ochrany, alebo špecialista požiarnej ochrany. 
V Košiciach, dňa



Objednávateľ: 										 Zhotoviteľ:








Prílohy: 
Príloha č. 1a: Návrh na plnenie kritérií
Príloha č. 1b: Ocenený výkaz výmer (Rozpočet), príp. Výkaz výmer
(Príloha č. 1a: Návrh na plnenie kritérií a Príloha č. 1b: Ocenený výkaz výmer (Rozpočet) ďalej len „Príloha č. 1”)
Príloha č. 2: Dokumentácia stavby (ďalej len „Dokumentácia stavby“) doplnená o prípadné vysvetlenia / zmeny súťažných podkladov poskytnuté v rámci procesu verejného obstarávania
Príloha č. 3: Zoznam kľúčových odborníkov
Príloha č. 4: Zoznam subdodávateľov
Príloha č. 5: Minimálny rozsah podkladov, ktoré je zhotoviteľ povinný odovzdať objednávateľovi pri odovzdaní a prevzatí diela,
Príloha č. 6: Dohoda o vytvorení podmienok bezpečnosti a ochrany zdravia pri práci na spoločnom pracovisku,
Príloha č. 7: Povolenie Okresného úradu Rožňava, odbor starostlivosti o životné prostredie, na uskutočnenie vodnej stavby (diela) č. OU-RV-OSZP-2019/010876 zo dňa 13. 12. 2019, právoplatné dňa 31. 01. 2020.


A. Preambula

Ceny a sadzby uvedené vo výkaze výmer zahŕňajú cenu prác popísaných v jednotlivých položkách v nadväznosti na zmluvu o dielo, technickú špecifikáciu a projektovú dokumentáciu vrátane všetkých nákladov a výdavkov, ktoré môžu súvisieť s realizáciou zákazky. 

Pokiaľ z popisu položiek vo výkaze výmer nevyplýva inak, jednotkové ceny obsahujú:
· náklady na podrobné vytýčenie diela zhotoviteľom,
· náklady na vytýčenie všetkých podzemných vedení ich správcami vrátane poplatkov,
· zaobstarania akýchkoľvek potrebných povolení pred zahájením prác vrátane poplatkov, vrátane nákladov na výkon dozoru správcami počas realizácie prác, prípadne ostatných poplatkov
· všetky náklady na nákup/zaobstaranie materiálov bez ohľadu na to, či sú vo výkazoch samostatne uvedené alebo nie, príslušenstvo a pomocné stavebné materiály, 
· náklady na vertikálny a horizontálny presun akýchkoľvek hmôt v akýchkoľvek množstvách (materiálu na zabudovanie, výrobkov, zeminy z výkopu, ornice, odstránených podkladov a povrchov spevnených a nespevnených komunikácií/chodníkov, pomocného a podružného materiálu, vyčerpanej vody z rýh a stavebných jám a pod.) na stavenisku a mimo staveniska vrátane poplatkov,
· náklady na nakládku/vykládku a odvoz vybúraného materiálu a sute na skládku do akejkoľvek vzdialenosti vrátane poplatkov za uloženie na skládke,
· náklady na nakládku/vykládku a odvoz prebytočnej zeminy na skládku do akejkoľvek vzdialenosti vrátane poplatkov za uloženie na skládke,
· náklady na presun hmôt na medzidepónie v oboch smeroch, vrátane nakládky, vykládky a poplatkov, vrátane nákladov za zriadenie a udržiavanie medzidepónií,
· náklady na stratné,
· náklady na všetky pomocné práce ako napr. lešenie, zdvíhacie zariadenia, podopieracie konštrukcie, hradenie, paženie stavebných jám a rýh aj v prípade potreby použitie larsenových stien vrátane odstránenia týchto pomocných prác a výkonov,
· všetky náklady na kompletnú montáž potrubí a armatúr vrátane spojovacích prvkov, 
· náklady na provizórne potrubné a káblové prepojenia, prestupy, obtoky a nevyhnutné prečerpávanie pre postupné uvádzanie nových objektov do prevádzky
· náklady na vybavenia, zaistenie, osvetlenie a vykurovanie pracovísk, strojov, pomocného náradia, mechanizácie, lešení, skladovacích plôch a priestorov a pracovných prístreškov zhotoviteľa,
· náklady na čiastočné uzavretie a za užívanie verejných komunikácií, ak sú nutné pre zhotovenie diela vrátane poplatkov, 
· náklady na ochranu susediacich pozemkov proti znečisteniu alebo poškodeniu a ich odstránenie,
· náklady na čistenie komunikácií v zmysle platných predpisov vrátane likvidácie vzniknutých odpadov,
· náklady na zriadenie a odstránenie debnenia všetkého druhu pri betonárskych prácach vrátane dodávky debniaceho materiálu,
· náklady na zhotovenie dočasných obchádzok, dočasné rozšírenie vozoviek, premostenie výkopov a pod.,
· náklady na čerpanie podzemných vôd z rýh a stavebných jám vrátane zaistenia povolenia a poplatkov za vypúšťanie a prípadné čistenie v zmysle platnej legislatívy a vr. nákladov na zaistenie náhradných zdrojov napájania a ich prevádzky,
· náklady na ochranné opatrenia pre vykonané práce až do doby ich prevzatia objednávateľom,
· výkony kompletizácie stavebnej časti stavby;
· náklady na vykonanie všetkých skúšok, monitoringov, kontrol, atestov a revízií vrátane médií,
· všeobecné riziká ako napr. sťažené vykopávky, lepivosť, sťažené dopravné podmienky, územné vplyvy, prevádzkové vplyvy, nevyhnutné doplňujúce prieskumy (pokiaľ budú vykonávané) a pod., pokiaľ nebudú poskytovateľom uznané ako nepredvídateľné okolnosti,
· všetky mzdové a vedľajšie mzdové náklady, dane, náklady na vlastný dozor, odmeny, odlučné, cestovné a vedľajšie položky a výdaje,
· náklady na zabezpečenie súladu s požiadavkami na ochranu zdravia a bezpečnosti pri práci (pažiace boxy, fošne, laty, rebríky, zabezpečenie výkopov, ochranné rukavice, prilby, obuv, a pod.),
· náklady na zabezpečenie súladu s požiadavkami ochrany životného prostredia a likvidácie odpadov vrátane poplatkov,
· náklady súvisiace so zabezpečením požiadaviek požiarnej ochrany, náklady na nákup, rozmiestnenie a označenie hasiacich prístrojov,
· náklady na zabezpečenie požiadaviek cestných a dopravných orgánov (nákup/lízing, osadenie a údržba dočasných dopravných značiek, zábradlí, osvetlení výkopov, obnova trvalého dopravného značenia a pod.) vr. vyhotovenia a schválenia projektu organizácie dopravy vrátane poplatkov,
· všetky základné aj vedľajšie rozpočtové náklady, ktoré sú potrebné pre dokonalé a komplexné vykonanie zákazky,
· všetky režijné výkony, ktoré sú potrebné pre dokonalé a komplexné vykonanie zákazky.
· všetky dočasné práce neuvedené vo výkazoch výmer,
· vypracovanie Havarijného plánu opatrení pri úniku látok škodiacich vodám, Projektu BOZP, vrátane nákladov na ich prerokovanie a odsúhlasenie,
· vypracovanie Kontrolného a skúšobného plánu (KSP) a plánu individuálnych a komplexných skúšok.
· vypracovanie všetkých častí dokumentácie skutočného vyhotovenia (okrem tých častí, ktoré sú samostatne ocenené vo výkaze výmer) vrátane geodetického zamerania a geometrických plánov za účelom zápisu do katastra nehnuteľností.
· konštrukčné výkresy, resp. dielenská dokumentácia
· poistenia 
· plán ochrany životného prostredia
· vypracovanie všetkých častí Dokumentácie Zhotoviteľa v súlade s požiadavkami uvedenými v Zmluve (okrem tých častí, ktoré sú samostatne ocenené vo Formulári platieb), vrátane nákladov na ich prerokovanie a odsúhlasenie
· Individuálne skúšky.
Má sa za to, že zisk a režijné náklady a podobné poplatky sú rozložené rovnomerne vo všetkých jednotkových cenách a sadzbách.

Meranie vykonaných prác
Skutočne vykonané práce sa budú merať a vyplácať „netto" (tzn. na základe skutočne vykonaných prác odsúhlasených stavebným dozorom objednávateľa). Objednávateľ tzv. „stratné" (napr. v dôsledku skracovania rúr, nakyprenia prebytočnej zeminy a pod.) nebude uznávať; uchádzači majú stratné započítať do jednotkových cien v zmysle bodu 6.4. zmluvy. 
Pre naviac práce alebo zmeny platia príslušné ustanovenia článku VI. zmluvy.
Platby za Všeobecné položky budú podliehať nasledovným pravidlám: 
· zariadenie staveniska - 30% po zriadení, zbytok v mesačných splátkach 
· Prevádzkové poriadky (PP): platba po odovzdaní a odsúhlasení PP Stavebným dozorom.
· Dokumentácia skutočného vyhotovenia (DSV): platba po odovzdaní a odsúhlasení dokumentácie DSV Stavebným dozorom.
· Geodetické práce - platba po odovzdaní a odsúhlasení dokumentácie DSV Stavebným dozorom
· Komplexné skúšky - po vykonaní všetkých skúšok a odovzdaní prislúchajúceho protokolu stavebnému dozoru
· Informačná a pamätná tabula - pamätná tabuľa - po osadení, informačná - po osadení

